Σεπτέμβριος 2011: Εφημερίδα μηνός Αυγούστου, έκδ. 34 η - PDF Free Download\nDownload "Σεπτέμβριος 2011: Εφημερίδα μηνός Αυγούστου, έκδ. 34 η"\n1 Σεπτέμβριος 2011: Εφημερίδα μηνός Αυγούστου, έκδ. 34 η\n2 Η ΠΑΝΑΓΙΑ ΤΗΣ ΧΛΩΡΑΚΑΣ Την πάσα ελπίδα μου, και όλες μου τις ελπίδες, εις σε ανατίθημι. Μήτηρ του Θεού φύλαξον με υπό την σκέπη σου: Ο Αύγουστος είναι ο μηνας της Παναγίας και η γιορτή της θεωρείται από τις κορυφαίες της Χριστιανοσύνης για τoν Ελληνισμό καθώς θυμάται και τιμά την Κοίμηση της Υπεραγίας Θεοτόκου. Η εικόνα της Παναγίας στον ναό της εκκλησίας της Χρυσοαιματούσης είναι η απομίμηση της θαυματουργής που πριν καιρό κατά τον ενδέκατο αιώνα ανήκε σε μια ευσεβή πλούσια οικογένεια που την είχαν μέσα σε ιδιόκτητη εκκλησία στο τσιφλίλι τους, και είναι και αυτή εξ ίσου το ίδιο θαυματουργή. Κάποια μέρα του Αυγούστου που ήταν η γιορτή της Παναγίας, όταν η κυρά πήγε ν ανάψει το καντήλι η εικόνα έλειπε. Ήταν σίγουρη ότι δεν κλάπηκε διότι κανείς κλέφτης δεν μπορούσε να μπει στο κτήμα που φυλασσόταν καλά. Ξεσήκωσε την οικογένεια και τους εργάτες και έψαξαν σε όλη την γυρω περιοχή να την βρουν. Ύστερα από κάμποσα μίλια την βρήκαν ακουμπισμένη σ ένα βράχο να κοιτάζει προς την δύση. Με πολλή ανακούφιση την πήραν πίσω και την έβαλαν στη θέση της πανω στο εικονοστάσι. Με πολλή ευλάβεια η κυρά προσευχόταν και παρακαλούσε την Παναγία να της φανερώσει τι έπρεπε να κάμει. Πέρασαν οι μέρες, ήρθε η 8 η Σεπτεμβρίου μέρα γέννησης της Θεοτόκου, συνέβηκε πάλι το ίδιο. Όλοι σίγουροι για το θαύμα, κίνησαν στο ίδιο μέρος και βρήκαν την εικόνα στο ίδιο σημείο. Σίγουροι για την επιθυμία της Παναγίας έκτισαν εκκλησία σε εκείνο το μέρος, και την τοποθέτησαν στο εικονοστάσι βασιλεύουσα, ήταν η σημερινή εκκλησία της Χλώρακας, της Παναγίας Χρυσελεούσας. Το εικόνισμα που υπάρχει σήμερα στο ιερό εικονοστάσι του Καθεδρικού ναού της Παναγίας Χρυσοαιματούσης, είναι πιστό αντίγραφο της πρωτότυπης της θαυματουργής, αυτής του ενδέκατου αιώνα που έχει εξαφανιστεί, η ακόμη καταστραφεί. Όλες οι επερχόμενες γενιές έως το 1928 σεβάστηκαν το θρύλο, καμιά φορά δεν μετακινήθηκε παρά έμενε εκεί στο ίδιο παλιό σαρακοφαγωμένο ξύλινο τέμπλο. Το 1928 όταν κτίστηκε ο καθεδρικός ναός της Χλώρακας σκέφτηκαν οι παπάδες του χωριού Παπάγιωρκης και Παπάκλεοβουλος να μεταφέρουν την εικόνα. Οι κάτοικοι ξέροντας τον παλιό θρύλο, δεν ήθελαν να συμμετέχουν στην μετακίνηση της εικόνας. Οι ιερείς τούς έπεισαν λέγοντας τους ότι η Παναγία η ίδια θα το ήθελε, αφου θα εμεταφέρετο σε μεγαλοπρεπέστερο δικό της ναό παρά πριν. Έτσι οργάνωσαν πομπή, παρευρέθη μαζί τους και άλλος ένας ιερέας από την Χλώρακα που εκτελούσε χρέη οικονόμου στην Μητρόπολη Πάφου ο Παπαχαρίδημος, ακόμη ήταν και ο μητροπολίτης Πάφου ο Ιάκωβος και με τις ευλογίες του, ετοιμάστηκαν να μεταφέρουν το εικόνισμα με τιμές και προσευχές. Αλλά προς έκπληξη τους, η εικόνα δεν μετακινιόταν από το ξυλόγλυπτο τέμπλο, σαν να ήταν κολλημένη χωρίς να είναι καρφωμένη ή σφηνωμένη. Δεν ήξεραν τι να κάμουν, ώσπου με τις ευλογίες του Μητροπολίτου Ιακώβου ο Παπάγιωρκης με ένα σκεπάρνι ως μοχλό, αφαίρεσε την εικόνα. Έως σήμερα στο τέμπλο πανω αριστερά εκεί που ήταν η εικόνα, λείπει ένα κομμάτι λουλουδιού στόλισμα του τέμπλου το οποίο έσπασε στην προσπάθεια που κατέβαλε ο Παπάγιωρκης. Πέρασε ο καιρός, ύστερα απο δέκα χρόνια στα καλά καθούμενα αρρώστησε ο γιος του Παπά, έπαθε επιληψία, πνίγηκε και πέθανε. Άλλοι είπαν ήταν η κατάρα της Παναγίας, άλλοι είπαν ότι ως Αγία η Μητέρα του Θεού, δεν μετέρχεται σε πράξεις εκδικητικές. Όταν το 1953 εγινε ο μεγάλος σεισμός, η εκκλησία χάλασε. Κάμποσοι χωριανοί είπαν ήταν η συνέχεια του θυμού της Παναγίας. Ίσως να θυμώνει η Παναγία κάποτε και να τιμωρεί τον κοσμο, στην περίπτωση την προκείμενη, μαζί με το θυμό της έδειξε και την αγάπη της, συνέβηκαν εκείνη την περίοδο πραγματα που λενε ήταν θαύματα. Το 1955 την εποχή της επανάστασης των Κυπρίων ενάντια στους Εγγλέζους, ο Αντρέας Π/Αντωνίου με άλλους έφτιαχναν όπλα όταν κατά τη δοκιμή έσπασε η κάννη ενός πιστολιού και ένα θραύσμα μεγάλο σαν σπόντα τριών ιντσών καρφώθηκε κάθετα στο κεφάλι του άτυχου Αντρέα. Ούτε πόνεσε, ούτε ζαλίστηκε, δεν ένιωσε τίποτα, μονο λίγο αίμα κυλούσε από την πληγή. Τον μετέφεραν στο γιατρό, ήταν μια δύσκολη περίπτωση γι αυτό τον εξέτασαν πολλοι ειδικοί. Αφαίρεσαν το σίδερο από το μέτωπο του, εγινε καλά και ο Αντρέας Παπαντωνίου ζει και βασιλεύει. Ανά τον κοσμο πολλά ιατρικά έντυπα έγραψαν ότι συνέβη ήταν ανεξήγητο, κανείς δεν θα μπορούσε να ζήσει ύστερα από τέτοια πληγή, ήταν πρωτοφανές και χωρίς εξήγηση. Στην Χλώρακα και στην υπόλοιπη περιφέρεια ο κόσμος είπε ήταν θαύμα της Παναγίας. Σε άλλη περίπτωση ύστερα από χρόνια, έξω στην αυλή της εκκλησίας όταν παιδιά έπαιζαν κουλλέ, ο Μηχαλάκης Π/Αντωνίου έριξε την σιδερένια μπάλα του κουλλέ με μεγαλη δύναμη, και βρήκε κατά λάθος τον Τάκη Αρέστη στο κεφάλι, ακριβώς πανω στο μέτωπο. Κανείς δεν θα γλίτωνε με τέτοιο χτύπημα, θα έπεφτε κάτω νεκρός, ήταν σίγουρο. Η μεγαλη και φιλεύσπλαχνη όμως Παναγία, δεν θα μπορούσε να επιτρέψει έξω στην αυλή της να γίνει τέτοιο κακό, έκαμε το θάμα της, έτσι είπαν όλοι οι χωριανοί. Ο Τάκης δεν έπαθε τίποτα και με το σημάδι του κουλλέ στο μέτωπο να διακρίνεται, ζει και βασιλεύει ύστερα από πολλά χρόνια... Ώσπου να ξανακτίσουν τη μεγαλη εκκλησιά ύστερα που χάλασε από το σεισμό, οι χωριανοί έστησαν μια μεγαλη στρογγυλή τσίγγενη παράγκα για να λειτουργούνται. Μια ήσυχη και γλυκεία νύχτα λίγο πριν τα ξημερώματα, ξάφνου ο ουρανός βάρυνε, ο αέρας βούϊσε δυνατά, και βαριά βροχή άρχισε να πέφτει, ήταν μια δυνατή κακοκαιρία που κράτησε ως το πρωί. Ήταν ένα πρωινό μιας Κυριακής που γιόρταζε η Παναγία, όταν ξημέρωσε και καταλάγιασε ο κακός καιρός, όλα γυρω στην πλατεία ήταν συντρίμμια. Μπαίνοντας μέσα στην παράγκα οι κάτοικοι, αντίκρισαν ξαφνιασμένοι να λείπει το εικόνισμα της Παναγίας. Σίγουροι για την επανάληψη του γνωστού θαύματος, όλοι έτρεξαν στην κάτω εκκλησιά, αυτήν της Παναγίας της Χρυσελεουσης, και την είδαν μεγαλόπρεπη να ευρίσκεται πανω στο σκαλιστό τέμπλο. Πολλοι πίστεψαν πως εγινε θαύμα, άλλοι είπαν πως κάποιος την μετέφερε θέλοντας να παραπλανήσει τους παπάδες ώστε να γίνεται η λειτουργία στην παλιά εκκλησιάκαι όχι στην άθλια παράγκα. Με εθελοντές εργάτες και μαστόρους συνεχιστηκε η ανοικοδόμηση της μεγάλης εκκλησίας, το 1959 τέλειωσε, η εικόνα της Παναγίας μεταφέρθηκε ξανά στην πανω εκκλησιά και από τότες λειτουργεί ως Καθεδρικός ναός της Κοινότητας. Όμως πολλοι πιστοί χωριανοί που πιστεύουν πως η Παναγία επιθυμεί για κατοικία της την Κάτω εκκλησιά, αναμένουν με προσμονή το επόμενο της θαύμα. 2\n3 θαλασσινά διηγήματα, Η Τρούμπα Παλαιότερα ο Πειραιάς ήταν πολύ άγριος. Με τα καταγώγια, τα Καμπαρέ, τους οίκους ανοχής, τα καφενεία και τα χασισοποτεία, τους νταήδες, τους μάγκες, τους ρεμπέτες, τους αγαπητικούς, τους πορτοφολάδες και τους κλέφτες των λιμανιών. Το 1832 Με τη δημιουργία του ελληνικού κράτους και την ανακήρυξη της Αθήνας σε πρωτεύουσα, το λιμάνι αναστήθηκε και εξελίχθηκε στο μεγαλύτερο λιμάνι της χώρας. Για την εξυπηρέτηση των πλοίων και τον ανεφοδιασμό τους με νερό, το 1860 έσκαψαν πανω στο ντόκο ένα πηγάδι και τοποθέτησαν μια τρόμπα με την οποία τροφοδοτούσαν στα πλοία νερό. Από αυτήν τη τρόμπα ονομάστηκε η περιοχή Τρούμπας. Ήταν η κακόφημη περιοχή του Πειραιά που παλιότερα την εποχή των Αμερικάνων γνώρισε μεγάλες δόξες εξ αιτίας της προστυχιάς και της ανομίας αφου ήταν γεμάτη καμπαρέ πουτάνες και χασικλήδες. Κάθε που Αμερικάνικο πλοίο του έκτου στόλου έπλεε στον Πειραιά, όλοι οι κάτοικοι και περίοικοι της Τρούμπας συσκέφτονταν πως να τα φάνε τους Αμερικάνους. Ήταν ένας παράνομος τόπος με δικούς του άγραφους κανόνες σε εποχές φτώχειας, όταν οι άνθρωποι δεν είχαν στον ήλιο μοίρα. Όταν ήμουν παιδί κάθε Τετάρτη, θυμάμαι στο σινεμά του Λεωνίδα στο χωριό μου, πλήρωνα μισό σελίνι και έβλεπα Ελληνικές ταινίες που έπαιζε. Μέσα από αυτές έμαθα για την κακόφημη περιοχή της Τρούμπας και την σκληρή της ζωή. Γνώρισα τον σκληρό χαρακτήρα των ανθρώπων μέσα από τη μορφή του Γιώργου Φούντα που ήταν ο τίμιος αλλά σκληρός των ταινιών, από τη μορφή του Στέφανου Στρατηγού του ύπουλου και αδίστακτου χαφιέ, και από το πρωτότυπο υποκριτικό ταλέντο της αθάνατης Έ- φης Οικονόμου για τις κακές πουτάνες και τις τίμιες γυναίκες που αναγκάζονταν να πέσουν χαμηλά παρασυρμένες ή αναγκασμένες από τη φτώχεια και τους νταήδες. Ήταν σκηνές που επηρέαζαν τους θεατές και τους παράσερναν να ζουν τις περιπέτειες οι ιδιοι με τη φαντασία τους. Ήταν ιστορίες αλλόκοτες για έναν περασμένο κόσμο που το Ελληνικό σινεμά τον πρόβαλε με μεγαλη επιτυχία. Που φανέρωσε την μεγαλη φτώχεια που επικρατούσε στην Ελλάδα μετά τον πόλεμο. Που οι φτωχές όμορφες γυναίκες κατέβαιναν στον Πειραιά με πρόσχημα να βρουν δουλειά, που ακόμα και οι παντρεμένες κατέφευγαν να πουλούν το κορμί τους. Ένας υπόγειος παράνομος κόσμος γεμάτος μυστήριο και φόβο που τρόμαζε τους νομοταγείς ήσυχους πολίτες. Αφου ήμουν στην Ελλάδα, ήταν φυσικό να σκεφτώ να επισκεφτώ τη κακόφημη συνοικία. Της είχαν αλλάξει όνομα, προσπαθούσαν να της αλλάξουν και ιστορία. Ήταν το , μα τίποτα δεν κατάφεραν. Ήταν ακόμα περιοχή γεμάτη νταβατζήδες, ομοφυλόφιλους, πορνεία και σινεμά ερωτικών ταινιών. Ένας κόσμος ηδονικός, που οι ναυτικοί και οι θαμώνες διασκέδαζαν παρέα με γυναικεία συντροφιά μέσα στα σινεμά, στα φαγάδικα και στα καφενεια όλη μέρα, ενώ όλη νύχτα μέσα στα καμπαρέ παρακολουθούσαν στριπτήζ με παρέα τους νταήδες και τους προαγωγούς που έστεκαν παράμερα και έλεγχαν διακριτικά έτοιμοι να επέμβουν όταν χρειαζόταν. 3 Στην αρχή δεν έμπαινα στα καμπαρέ επηρεασμένος από τις ταινίες που είδα στον κινηματογράφο και εξιστορούσαν την επικινδυνότητα που υπήρχε μέσα στο ημίθαμπο και τη σκοτεινιά των καταγωγίων. Την έβγαζα αραχτός στο καφενείον η Ελλάς, ή στο καφενείο της Βοσκοπούλας που ήταν στέκια ναυτικών, αλλά κυρίως όλων των Κυπρίων που περιδιάβαιναν την ακτή του Πειραιά ψάχνοντας για δουλειά να πάνε στα καράβια. Καλύτερα όμως την έβγαζα στα δυο σινεμά της παραλίας που έπαιζαν χωρίς διακοπή ακατάλληλες ταινίες. Ήταν μια εποχή που μόλις επετράπη η δημόσια προβολή πορνό, και είχε αποτέλεσμα μέρα νύχτα οι κινηματογράφοι να είναι ασφυκτικά γεμάτοι διψασμένους θεατές, ήταν κάτι το πρωτόγνωρο στην Ελλάδα ύστερα από την πτώση της στρατιωτικής Χούντας που κυβέρνησε την Ελλάδα για εφτά χρόνια.. Στο δεύτερο μου μπάρκο όταν ξεμπάρκαρα και κατέβηκα στον Πειραιά, θυμάμαι, συνάντησα μέσα στο καφενείον της Ελλάς, έναν παλιό μου φίλο κολλητό και χωριανό, που σπούδαζε σε μια αεροπορική σχολή μηχανικών. Με παρέα τον φίλο μου και άλλους δυο φίλους του Καλαματιανούς, εκείνη τη νύχτα μπήκαμε σε ένα καμπαρέ. Δεν ήταν περασμένη η ωρα, οι πελάτες ήταν λίγοι, αλλά οι πουτάνες πολλές. Στο μισοσκότεινο χώρο που μύριζε λιβάνι, είχε γυναίκες ημίγυμνες που φαίνονταν ωραίες και επιθυμητές. Μας υποδέχτηκαν και μας οδήγησαν σε μια άκρη, σε μια γωνιά πίσω στο τέλος της αίθουσας, ένας χώρος απομονωμένος και λίγο υπερυψωμένος από το άλλο πάτωμα. Κάτσαμε σε ευρύχωρους καναπέδες και μέσα σε μια χαλαρωτική ατμόσφαιρα παρακολουθήσαμε τις όμορφες κοπέλες να χορεύουν μονο για μας. Παραγγείλαμε ποτά για μας και γι αυτές. Δεν μου άρεσε να πίνω ποτό, πάντα την έβγαζα με ένα δυο ποτηράκια. Εκείνη τη νύχτα ήθελα να έχω τον έλεγχο, δεν ήθελα να ζαλιστώ, αποφάσισα θα έπινα μονο μια μπύρα. Είχα μέσα μου μια ανησυχία, φοβούμουνα για κακά ξεμπερδέματα με τους μαστροπούς, τους παράνομους κλέφτες και ληστές, ήταν που επηρεάστηκα από τις ταινίες του Φούντα και του Κούρκουλου. Εκείνη τη νύχτα δεν θυμάμαι να παρήγγειλα δεύτερο ποτό ή τρίτο, δεν θυμάμαι πολλά πραγματα, παρά μόνο ότι πέρασα καλά, θυμόμουν στιγμές σε αναλαμπές ευχάριστες και ηδονικές με τις πανέμορφες κοπέλες να με αγγίζουν, να με χαϊδεύουν, να με γλυκοφιλούν. Ύστερα χωρίς άλλη θύμηση ως την άλλη μέρα, ξύπνησα στο παλιό κρεβάτι στο παλιό ξενοδοχείο, μόνος. Πεσμένος ανάσκελα κοιτάζοντας το ταβάνι με ένα τσιγάρο στο χέρι προσπαθούσα να σκεφτώ τι συνέβη το περασμένο βράδυ. Θυμόμουν μονο στιγμές σε αναλαμπές ευχάριστες και ηδονικές με τα κορίτσια του μπάρ να εχουν τα στήθη έξω να με πασπατεύουν και να με χαϊδολογούν Άπλωσα το χέρι και τράβηξα τα ρούχα μου με ένα κακό προαίσθημα σίγουρος για το αποτελεσμα και έψαξα στις τσέπες. Ένα μεγάλο ποσό χρημάτων ανάληψης απο την προηγούμενη μέρα είχε ξοδευτεί, δεν έμεινε μια. Μου τα πήραν όλα, έπρεπε να σηκωθώ νωρίς να πάω στην εταιρεία να πάρω προκαταβολή για το επόμενο μπάρκο. Δεν μπορούσα να συνεχίσω στη στεριά άλλες μέρες, αφου ξόδεψα όλα μου τα χρήματα το τελευταίο βράδυ. Είχαν τον τρόπο τους ως φαίνεται τα γκαρσόνια, οι γυναίκες και οι μαγαζάτορες, να χρησιμοποιούν λιβάνια και ουσίες, να χαλαρώνουν τους πελάτες, ώστε με ευκολία να σπαταλούν όλα τα λεφτά τους. Αυτό συνέβη σε εμάς, δεν στεναχωρήθηκα, ήταν μια χαλαρωτική εμπειρία.\n4 ΠΑΡΑΞΕΝΕΣ ΙΣΤΟΡΙΕΣ Παναγία η Εσφαγμένη. Κάποτε ήταν ένας Ιεροδιάκονος Εκκλησιάρχης νεωκόρος της Ιεράς Μονής Βατοπαιδίου που πήγαινε να γευματίσει στην κοινή τράπεζα πάντοτε καθυστερημένα και έβρισκε δικαιολογία ότι ήταν οι πολλές εργασίες που είχε να κάνει στο Ναό. Κάποια μέρα που αργοπόρησε ως συνήθως, ο τραπεζάρης α- γανακτισμένος αρνήθηκε να του δώσει λέγοντάς του ότι δεν μπορεί ο καθένας να τρώει ότι ώρα θέλει. Ο Εκκλησιάρχης με έντονους λογισμούς ενάντια στον τραπεζάρη και με αγανάκτηση, επέστρεψε στον Ναό. Με όλη την ταραχή και την ζάλη του πνεύματός του, πλησίασε προς την Εικόνα της Θεομήτορος και στεκόμενος ενώπιόν της, άρχισε θυμωμένα να φωνάζει ενώ αυτός με κόπο την υπηρετεί, αυτή δεν φροντίζει να του δίνεται ούτε ένα κομμάτι ψωμί για να δυναμώσει το κουρασμένο σώμα μου. Και με τα πολλά νεύρα που είχε, βγάζει το μαχαίρι με το οποίο πριν καθάριζε τα μανουάλια, το καρφώνει με δύναμη στο μάγουλο της Εικόνας της Παναγίας και την πλήγωσε. Αμέσως άρχισε να τρέχει αίμα από την πληγή και το πρόσωπο της Παναγίας χλώμιασε. Ο Εκκλησιάρχης κυριεύτηκε από τρόμο, τυφλώθηκε και έπεσε κάτω κι έγινε σαν τρελός από τον έλεγχο της συνείδησής του, μένοντας στην κατάσταση αυτή τρία χρόνια. Μετά από τρία χρόνια εμφανίστηκε η Παναγία στον Ηγούμενο και του είπε ότι με τις προσευχές του, συγχωρεί τον παραβάτη Εκκλησιάρχη και του χαρίζει την υγεία του. Ο Εκκλησιάρχης Μοναχός θεραπεύθηκε και από τότε έκλαιγε πικρά για την παραφροσύνη του και ονόμαζε τον εαυτό του φονιά. Καθόταν σε στασίδι απέναντι από την Εσφαγμένη Εικόνα και με ειλικρινή μετάνοια, κατηγορώντας και επιπλήττοντας τον εαυτό του, πέρασε την υπόλοιπη ζωή του. Λίγο πριν τον θάνατό του, του εμφανίστηκε η Παναγία και του ανήγγειλε ότι τον συγχωρεί, αλλά το βλάσφημο χέρι του θα δοκίμαζε παραδειγματική τιμωρία μετά θάνατον. Μετά από τρία χρόνια, στην ανακομιδή των οστών του, όλα του τα οστά ήταν καθαρά δείχνοντας το Θείο Έλεος, το χέρι του όμως παρέμενε άλιωτο και κατάμαυρο. Φυλάσσεται μέχρι σήμερα, για να θυμίζει την αγαθότητα και την αγάπη της Παναγίας, που είναι έτοιμη να μας συγχωρεί για τα λάθη μας. Η Εικόνα ονομάστηκε Εσφαγμένη και βρίσκεται στο Παρεκκλήσι του Αγίου Δημητρίου της Μονής, και φέρει τα σημεία της πληγής και του ρεύσαντος αίματος. Πριν λίγα χρόνια, ένας ξένος Ιερέας που ως φαίνεται είχε βαριές αμαρτίες, ασπαζόμενος την Αγία αυτή Εικόνα, άγγιξε την πληγή της Θεοτόκου, και τότε το καταξηραμένο αίμα έπεσε πάνω του με αποτέλεσμα τον αιφνίδιο θάνατό του, μόλις βγήκε από τον Ναό. Ο ποντικός κι ο βάτραχος. Μια φορά ένας ποντικός είπε σ ένα βάτραχο να κάμουνε φίλια. Ο βάτραχος δέχτηκε, αλλά σκέφτηκε να γελάσει με τον ποντικό, και του πε να δεθούνε κι οι δυο μ ένα βούρλο από τα ποδάρια. Δέχτηκε ο ποντικός και δεθήκανε. Περπατούσανε μαζί σα φίλοι, μα σε μια στιγμή, καθώς περνούσανε πάνω από μία λίμνη, ο βάτραχος πήδησε ξαφνικά στο νερό, για να συνεπάρει και τον ποντικό και να γελάσει με το πάθημα του. Ό ποντικός δεν ήξερε να κολυμπάει και πνίγηκε. Ετουμπάνιασε κι ανέβηκε στο νερό. Τον είδε από ψηλά ένα γεράκι που πέρναγε, και βούτηξε να τον πάρει. Ό βάτραχος όμως, που ήταν δεμένος μαζί του, σηκώθηκε κι αυτός στον αέρα κι έγινε κι αυτός καλός μεζές στο γεράκι Δεν είχε είδωλο. Κάποια νύκτα αργά, ένας νεαρός ταξιτζής γύριζε στο σπίτι του. Οδηγούσε μόνος και η ώρα είχε πάει 3 το πρωί. Στο δρόμο βλέπει κάποιον να του γνέφει να σταματήσει. Σταματά και αυτός ανοίγει την πόρτα πίσω, και χωρίς να μιλήσει, κάθεται στο πίσω κάθισμα. Ο νεαρός ταξιτζής σηκώνει το βλέμμα στο καθρεφτάκι του αυτοκινήτου για να δει τον πελάτη, και να τον ρωτήσει που να τον πάρει. Δεν βλέπει όμως τίποτα στο καθρεφτάκι και έντρομος γυρνά και κοιτά πίσω, τον βλέπει, ήταν εκεί. Σκέφτηκε ότι είναι ο έξω απ εδώ αφου δεν είχε είδωλο, σταματά και του ζητά να κατέβει. Κατεβαίνοντας ο πελάτης γυρνάει και του λέει: -Έχε χάρη που ήταν οι άλλοι τρεις πίσω αλλιώς θα σε κανόνιζα. Φεύγει ο νεαρός απορημένος. Μετά από 2 μέρες αποφασίζει να καθαρίσει το αυτοκίνητο. Ενώ καθάριζε το πίσω κάθισμα βρήκε μια εικόνα των τριών ιεραρχών την οποία είχε τοποθετήσει η μητέρα του για να τον προστατεύουν επειδή συνήθιζε να τρέχει πολύ. Τότε κατάλαβε για ποιους τρεις λέγε ο πελάτης που κατέβασε από το αυτοκίνητο Σε ένα κεφάλαιο του αριστουργηματικού μυθιστορήματος «Αδελφοί Καραμάζoφ» το οποίο ο Ντοστογιέφσκι ονομάζει «Το Κρεμμυδάκι», περιγράφει την εξής παραβολική ιστορία: «Μια φορά κι έναν καιρό ζούσε μια κακιά γυναίκα, σωστή μέγαιρα. Δεν αγαπούσε κανέναν -πέρα από τον εαυτό της-, δεν είχε κάνει ποτέ και σε κανέναν καλό και μόνο κακό λόγο είχε να πει για όλους. Όταν πέθανε, την άρπαξαν οι δαίμονες και την πέταξαν στη Φλογισμένη Λίμνη της Κολάσεως. Μόλις το αντιλήφθηκε ο φύλακας άγγελός της (ω ναι, όσο στριμμένοι κι αν είμαστε, όλοι έχουμε κι από έναν ) κάθισε και σκέφτηκε, Πρέπει να θυμηθώ κάποια καλή της πράξη για να διηγηθώ στο Θεό ώστε να σώσει τη ψυχή της. Θυμήθηκε και χαρούμενος όπως ήταν, πάει στο Θεό: Αυτή, του λέει με ενθουσιασμό, έβγαλε ένα κρεμμυδάκι φρέσκο από το περιβόλι της και το έδωσε σε έναν ζητιάνο που πεινούσε. Κι ο Θεός απαντάει: Πάρε, λοιπόν, εκείνο το κρεμμυδάκι και πήγαινε πάνω από τη λίμνη. Κράτα γερά το κρεμμυδάκι από τη μία άκρη και πες στη γριά να πιαστεί από την άλλη. Μόλις πιαστεί, τράβα την. Αν καταφέρεις να την τραβήξεις έξω από τη λίμνη, τότε δικαιούται να πάει στον Παράδεισο. Όμως αν σπάσει το κρεμμυδάκι, σημαίνει πως η ψυχή της ανήκει στην Κόλαση. Έ- τρεξε βιαστικά ο άγγελος στη γριά και της φώναξε, Έλα, πιάσου γερά από το κρεμμυδάκι και εγώ θα σε τραβήξω έξω. Κι άρχισε να την τραβάει προσεκτικά. Την είχε βγάλει σχεδόν ολόκληρη από τη λίμνη και της χαμογελούσε γεμάτος ελπίδα, μα μόλις είδαν οι άλλοι αμαρτωλοί που την τραβούσε έξω, γαντζώθηκαν από τα πόδια της, για να σωθούν κι αυτοί. Μα η γυναίκα ήταν πραγματικά κακότροπη, ά- σπλαχνη, κι άρχισε να τους κλωτσάει με μανία! Εμένα θέλει να σώσει, όχι εσάς. Δικό μου είναι το κρεμμυδάκι, όχι δικό σας, ΔΙ- ΚΟ ΜΟΥ! Μόλις η γριά ξεστόμισε αυτά τα λόγια, το κρεμμυδάκι έσπασε κι αυτή έπεσε πάλι στη λίμνη και στα έγκατα της λήθης» Πρόσκληση: Σας προσκαλούμε στις παρουσιάσεις του Ντοκιμαντέρ «Η Πάφος και ο κόσμος της» που θα γίνουν την Τετάρτη 28 Σεπτεμβρίου και ωρα 7.00 μμ. Στην αίθουσα Δημοσιογραφικής Εστίας στη Λευκωσία υπό την αιγίδα του Δημάρχου Αγλατζιάς και στις 30 Σεπτεμβρίου στο Δημοτικό Μέγαρο Πόλεως Χρυσοχούς υπό την αιγίδα του Δημάρχου κ.κ. Άγγελου Οδυσσέως και στις 4 Οκτωβρίου στο σπίτι της Κύπρου στην Αθήνα υπό την αιγίδα του πρέσβη της Κυπριακής Δημοκρατίας κ.κ. Ιωσήφ Ιωσήφ 4\n5 ΔΙΔΑΚΤΙΚΕΣ ΙΣΤΟΡΙΕΣ Τίποτα αξιόλογο δεν κατακτάται χωρίς προσπάθεια. Ένας καθηγητής Βιολογίας εξηγούσε στους μαθητές του πώς μια κάμπια γίνεται πεταλούδα. Τους είπε λοιπόν ότι, κατά τις επόμενες δύο ώρες, η πεταλούδα θα προσπαθούσε να βγει από το κουκούλι και αφού τόνισε ότι κανείς δεν πρέπει να τη βοηθήσει, έφυγε. Οι μαθητές περίμεναν και κάποια στιγμή άρχισε η διαδικασία. Η πεταλούδα προσπαθούσε να βγει από το κουκούλι, όταν ένας από τους μαθητές τη λυπήθηκε και αποφάσισε να τη βοηθήσει παρά τις ρητές εντολές του καθηγητή. Έσπασε λοιπόν το κουκούλι και η πεταλούδα, η οποία δεν χρειαζόταν πια να καταβάλει καμία προσπάθεια, λίγο αργότερα πέθανε. Ό- ταν επέστρεψε ο καθηγητής και του είπαν τι είχε συμβεί, εξήγησε στον μαθητή ότι, στην πραγματικότητα, βοηθώντας την πεταλούδα, τη σκότωσε, γιατί, σύμφωνα με τον νόμο της φύσης, η προσπάθεια της πεταλούδας να βγει από το κουκούλι τη βοηθά να δυναμώσει τα φτερά της. Ο μαθητής της στέρησε την προσπάθεια και έτσι, η πεταλούδα πέθανε. Ας εφαρμόσουμε την ίδια αρχή και στη ζωή μας, σύμφωνα με την οποία τίποτα αξιόλογο δεν κατακτάται χωρίς προσπάθεια. Η Αλήθεια και το Ψέμα. Μια φορά και έναν καιρό ήταν κάποτε η Αλήθεια,ήταν μια πανέμορφη γυναίκα. Όλος ο κόσμος την αγαπούσε και την έβαζε στο σπίτι του. Από την άλλη μεριά, ένα κακάσχημο τέρας, που μόνο στην όψη του τρόμαζε τους ανθρώπους, αναγκαζόταν να ζει κρυμμένο στις σπηλιές, πάντα έβρισκε τις πόρτες του κόσμου κλειστές για αυτό... Έτσι λοιπόν αποφάσισε να κυρήξει πόλεμο στην αλήθεια... Βρέθηκαν σε ένα ξέφωτο έτοιμοι για Μάχη.. Δέκα μέρες και δέκα νύχτες πάλευαν ασταμάτητα, τα σπαθιά τους έβγαζαν φλόγες, τίποτα δεν σταμάταγε το Ψέμα μέχρι να υπάρξει κάποιος νικητής. Η Αλήθεια πάλευε με όλη της την δύναμη. Η κούραση ήταν χαραγμένη στα πρόσωπα τους, αλλά κανείς νικητής κανείς νικημένος ακόμα. Για μια στιγμή βρήκαν το κουράγιο να σηκώσουν και οι δυο τα σπαθιά τους, η ένταση ήταν στο ζενίθ της, ο στόχος ήταν το κεφάλι του αλλουνού.. Τι σύμπτωση όμως...η Αλήθεια κατάφερε να κόψει το κεφάλι του Ψέματος και το Ψέμα να κόψει το κεφάλι της Αλήθειας... Για μια στιγμή σιγή... Άρχισαν να ψάχνουν στα τυφλά τα κεφάλια τους. Δυστυχώς όμως η Αλήθεια πήρε το κεφάλι του Ψέματος και το Ψέμα το κεφάλι της Αλήθειας... Και απο τότε ο κόσμος δυσκολεύετε να τους αναγνωρίσει.. Το ψέμα γίνεται αλήθεια και η αλήθεια ψέμα... Μια έξυπνη και διδακτική ιστορία. Είναι μία υγρή ημέρα σε ένα μικρό ιρλανδικό χωριό. Βρέχει ακατάπαυστα και οι δρόμοι είναι άδειοι. Οι καιροί είναι δύσκολοι, όλοι χρωστάνε και ο καθένας ζει με πίστωση. Αυτή τη συγκεκριμένη μέρα, ένας πλούσιος Γερμανός τουρίστας οδηγεί μέσα από το χωριό, σταματά σε ένα τοπικό ξενοδοχείο, αφήνει 100 ευρώ στο γραφείο της ρεσεψιόν, λέγοντας στον ξενοδόχο ότι θέλει να ελέγξει τα επάνω δωμάτια ώστε να βρει κάποιο για να περάσει τη νύχτα. Ο ξενοδόχος του δίνει μερικά κλειδιά και μόλις ο επισκέπτης αρχίζει να ανεβαίνει τα σκαλιά, αρπάζει τα 100 ευρώ από το τραπέζι και τρέχει στο διπλανό κατάστημα του χασάπη για να ξεπληρώσει το χρέος του. Ο χασάπης παίρνει τα 100 ευρώ και αμέσως πάει λίγο πιο κάτω για να ξεπληρώσει το χρέος του στον χοιροτρόφο. Μετά ο χοιροτρόφος σπεύδει με τα 100 ευρώ να πληρώσει τον λογαριασμό του στον προμηθευτή ζωοτροφών. Ο τύπος που δουλεύει εκεί λαμβάνει τα 100 ευρώ και τρέχει να πληρώσει τα ποτά που χρωστάει στο μπαράκι του χωριού. Ο ιδιοκτήτης του μπαρ δίνει πονηρά κάτω από το τραπέζι τα 100 ευρώ που χρωστούσε σε μία γυναίκα θαμώνα του μπαρ, η οποία τον τελευταίο καιρό έχει μείνει άνεργη και έχει αναγκαστεί να προσφέρει έξτρα υπηρεσίες σε μοναχικούς άντρες. Η γυναίκα χώνει τα 100 ευρώ βαθιά μέσα στην τσέπη του τζην της και με γοργό βήμα καταφτάνει στο ξενοδοχείο που βρίσκεται ο Γερμανός τουρίστας. Επιτέλους ξεπληρώνει εκείνο το δωμάτιο που είχε νοικιάσει πριν μερικές ημέρες. Τα 100 ευρώ τα παραλαμβάνει, ποιος άλλος, ο ξενοδόχος. Τα ακουμπά αμέσως στο τραπέζι, εκεί που τα είχε αφήσει ο πλούσιος τουρίστας, έτσι ώστε να μην κινήσει την παραμικρή υποψία. Ο Γερμανός, μετά από λίγο, κατεβαίνει από τα σκαλιά, δηλώνοντας ότι δεν του άρεσε κάποιο από τα δωμάτια. Παίρνει τα 100 ευρώ πίσω, μπαίνει στο αυτοκίνητό του και εγκαταλείπει την πόλη. Κανένας δεν παρήγαγε τίποτα. Κανένας δεν κέρδισε τίποτα. Όμως οι κάτοικοι του χωριού έπαψαν να χρωστούν και μπορούν τώρα να ατενίζουν το μέλλον με αισιοδοξία. Κάπως έτσι λειτουργεί σήμερα και η παγκόσμια οικονομία, με τα πακέτα στήριξης! Η αμοιβαία εμπιστοσύνη και πίστη αποτελούν τους θεμέλιους λίθους της φιλίας. Δύο ταξιδιώτες φίλοι περνούσαν κάποτε από το δάσος και συνάντησαν μια αρκούδα. Ο ένας έτρεξε γρήγορα και ανέβηκε σε ένα δέντρο, ενώ ο άλλος δεν τα κατάφερε. Αναγκάστηκε, λοιπόν, να πέσει στο έδαφος και να κάνει τον νεκρό για να τον α- γνοήσει η αρκούδα. Όντως, η αρκούδα, αφού τον μύρισε για λίγο στο αυτί, έφυγε. Τότε ο σύντροφος του κατέβηκε από το δέντρο και τον ρώτησε: "Τί έκανε στο αυτί σου η αρκούδα;". Ο άλλος απάντησε: "Μου είπε να μην εμπιστεύομαι τον φίλο που με εγκαταλείπει όταν τον χρειάζομαι". Η ιστορία αυτή συνέβηκε σε κάποιο πανεπιστήμιο της Αγγλίας. Μια παρέα τεσσάρων φίλων τη παραμονή των εξετάσεων βάλθηκαν να το ξενυχτήσουν αδιαφορώντας για το αυριανό διαγώνισμα. Αφού ξενύχτησαν και ήπιαν ο κάθε ένας από ένα μπουκαλάκι ποτό, επόμενο ήταν να μη μπορέσουν να πάνε στις εξετάσεις κινδυνεύοντας έτσι να χάσουν ολόκληρη τη χρονιά. Αφού κατάφεραν να συνέλθουν πάνε στον καθηγητή και ο πιο έξυπνος της παρέας λέει ως δικαιολογία ότι «Είχαμε πάει στη γιορτή του θείου μου που βρίσκεται μακριά και μας έσκασε το λάστιχο του αυτοκίνητο, έτσι καθυστερήσαμε να έρθουμε. Γι αυτό το λόγο σας ζητάμε αν είναι δυνατόν να γράψουμε μόνοι μας.» Ο καθηγητής συμφώνησε αμέσως να γράψουν και πείρε τους 4 φοιτητές. Τους έβαλε όμως ξεχωριστά τον κάθε ένα σε διαφορετικές αίθουσες. Το διαγώνισμα που τους έβαλε είχε 2 ερωτήσεις. Η μια ήταν ένα απλό θεωρητικό κομμάτι που το γνώριζαν όλοι. Η δεύτερη ερώτηση που έπαιρνε και το 95 % του βαθμού έλεγε : «Πιο λάστιχο έσκασε ;» 5\n6 ΑΡΘΡΑ Λύματα στις θάλασσες της Χλώρακας. Απίστευτες εικόνες μπορεί κάποιος να αντικρύσει στις παραλίες της Χλώρακας. Όπου υπάρχουν ξενοδοχειακές μονάδες, μεγάλες ποσότητες λυμάτων πέφτουν στη θάλασσα δημιουργώντας πράσινες κηλίδες από άλγη. Αν και αυτά τα λύματα υπόκεινται σε βιολογική επεξεργασία, απαγορεύονται να ρίχνονται στη θάλασσα διότι χαλούν την ποιότητα των υδάτων, με αποτέλεσμα όπου κολυμπούν οι κάτοικοι με τις οικογένειες τους, να μην υπάρχουν καθαρά νερά. Αν και είναι όλοι ανάστατοι και διαμαρτύρονται, κανείς δεν ακούει και κανείς δεν επιβάλλει την τάξη. Ξένοι τουρίστες βλέποντας την κατάσταση μένουν απορημένοι, ενώ πολύς κόσμος από άλλες επαρχίες διερωτούνται αν στη Χλώρακα υπάρχει έννομη τάξη, ή αναρχία. Η ρύπανση της θάλασσας από λύματα σε όλη την ακτή είναι ιδιαίτερα εμφανής και επηρεάζει άμεσα το οικοσύστημα και την υγεία μας. Οι οργανικές ουσίες που περιέχονται στα λύματα, αλλά και τα χημικά, τα απορρυπαντικά και τα οργανικά βιομηχανικά απόβλητα προκαλούν το φαινόμενο του ευτροφισμού. Ο ευτροφισμός είναι περιβαλλοντικό πρόβλημα που παρουσιάζεται σε υδάτινα οικοσυστήματα ή ξέβαθες θάλασσες που δέχονται μεγάλες ποσότητες οργανικών υλών και άλατα αζώτου και φωσφόρου με αποτέλεσμα να αναπτύσσονται πολυάριθμοι μικροοργανισμοί και άλγεις που καταναλώνουν πολύ οξυγόνο το οποίο πλέον δεν επαρκεί για άλλους οργανισμούς. Λόγω της έλλειψης του οξυγόνου τα ψάρια και τα βακτήρια πεθαίνουν, η βλάστηση το ίδιο, δημιουργώντας έτσι ένα νεκρό οικοσύστημα. Αποτέλεσμα του ευτροφισμού είναι η πτώση της ποιότητας του νερού και η μεταβολή της χλωρίδας και πανίδας των νερών. Πάντα όποτε έρχεται το καλοκαίρι, όλοι θυμόμαστε την μόλυνση των θαλάσσιων υδάτων από τα λύματα των ξενοδοχείων που βρίσκονται δίπλα στις θάλασσες μας. Διαμαρτυρόμαστε για λίγο, φεύγει το καλοκαίρι και όλοι ξεχνάμε. Όμως αυτό συμβαίνει για πολλά χρόνια τώρα, με αποτελεσμα τα θαλάσσια ύδατα να είναι γεμάτα βακτήρια και μικροοργανισμούς σε σημείο που τα νερά να γίνονται θολά, και σε όλο τον παράκτιο βυθό να εχουν ξεραθεί τα φύκια, να εχουν εξαφανιστεί τα ψάρια και να μοιάζει ο βραχώδης βυθός σαν φαλακρό τοπίο χωρίς καθόλου χλωρίδα και πανίδα. Ξέρουμε ότι όλα τα αδειούχα ξενοδοχεία εχουν βιολογικούς που πρεπει να επεξεργάζονται σωστά τα λύματα και τα καθαρισμένα νερά να τα χρησιμοποιούν για κηπευτικούς σκοπούς, ενώ όσα περισσεύουν να τα μεταφέρουν με βυτιοφόρα στους κρατικούς βιολογικούς σταθμούς επεξεργασίας λυμάτων. Αντί αυτού, σχεδόν όλα τα ξενοδοχεία ρίχνουν τα λύματα που τους περισσεύουν στη θάλασσα υπό την ανοχή των υπευθύνων. Καμιά υπηρεσία δεν ελέγχει εάν οι βιολογικοί καθαρισμοί λειτουργούν σωστά, ούτε εάν μεταφέρονται τα λύματα στον προορισμό τους, παρά μονο αφήνονται ανενόχλητοι να τα ρίχνουν στη θάλασσα. Κάνουν όλοι τα στραβά μάτια και στον βωμό των οικονομικών συμφερόντων θυσιάζουν τον θαλάσσιο πλούτο και ολόκληρο το οικοσύστημα. Η μόλυνση της θάλασσας από λύματα εκτός από την καταστροφή του θαλάσσιου οικοσυστήματος, είναι πολύ επικίνδυνη για τον ανθρώπινο οργανισμό, διότι προκαλούν μυκητιάσεις και βαριές επικίνδυνες μολύνσεις σε όσους λούονται στα λερωμένα αυτά ύδατα. Δηλαδή καταστρέφουν τη θαλάσσια πανίδα και χλωρίδα, καταστρέφουν επίσης και την υγεία του ανθρώπου. Είναι η πικρή αλήθεια: Λύματα στην θάλασσα σημαίνει εγκλήματα στην θάλασσα Το κρατικό μισθολόγιο, μια μικρή απλή ανάλυση. Από οικονομική έρευνα των πρώην προέδρου κ. Βασιλείου και του στατιστικολόγου Κώστα Πασχάλη, διαβάζουμε ότι το κόστος των κρατικών δαπανών για συντήρηση της κυβερνητικής μηχανής και η πληρωμή των μισθών των Δημοσίων υπαλλήλων ξεπερνά το 58% των εσόδων του κράτους και προβλέπεται ότι στα επόμενα 5 χρόνια αν τα πραγματα παραμείνουν όπως εχουν, θα ανέλθει στο 64%. Αυτό σημαίνει ότι δεν έχουμε άλλη επιλογή από τον εξωτερικό δανεισμό, δηλαδή εκτός ότι θα υποθηκεύσουμε την Κύπρο για να βρούμε πηγές χρημάτων ώστε να λειτουργήσει το κράτος, για να το επιτύχουμε θα πρεπει να δεχτούμε να μπούμε σε επιτήρηση. Θα επιχειρήσω μια απλή ανάλυση για να εξηγήσω γιατί κινδυνεύουμε ως Κύπρος να μπούμε σε επιτήρηση και τι σημαίνει αυτό. Εφόσον τα έσοδα του κράτους από τους φόρους εχουν μειωθεί δραματικά λογω της οικονομικής κρίσης, είναι φυσικό τα χρήματα να μην αρκούν για τις πληρωμές των μισθών των δημοσίων υπαλλήλων και των άλλων εξόδων του κράτους. Αναγκαστικά θα πρέπει να γίνειδανεισμός, οπότε το έλλειμμα θα ανέβει στα ύψη. Σε αριθμούς αυτό σημαίνει ότι προς το παρόν το χρέος μας είναι κοντά στο τεράστιο ποσό των 2 δισεκατομμυρίων και από την μελέτη του κ. Βασιλείου, σε λίγα χρόνια θα ανέλθει στα 7 δισεκατομμύρια. Είναι φανερό ότι αιτία του ελλείμματος είναι οι μισθοί για τους Δημοσίους υπαλλήλους. Έχουμε μια κρατική μηχανή με περιπου 70 χιλιάδες υπαλλήλους. Εάν υποθέσουμε ότι ο καθένας έχει οικογένεια και παιδιά, σημαίνει ότι ο μισός πληθυσμός της Κύπρου εργάζεται και πληρώνεται από το κράτος για να συντηρηθεί. Εδώ και λίγα χρόνια επειδή οι φόροι δεν αρκούν για αυτές τις πληρωμές, το κράτος καταφεύγει στον εσωτερικό δανεισμό, είναι αυτός ο λόγος του ελλείμματος των 2 δισεκατομμυρίων ευρώ έως τώρα. Είναι λογικό λοιπόν, αφου τα έσοδα είναι λιγότερα από τα έξοδα, να δημιουργείται το έλλειμμα. Ώσπου ο δανεισμός είναι εσωτερικός και τον διαχειρίζεται το κράτος, είναι ελεγχόμενος και με μηδενικα επιτόκια. Η πηγή αυτή του δανεισμού τώρα δυστυχώς έχει στερέψει, και αναγκαστικά θα επιδιωχτεί δανεισμός από το εξωτερικό. Για να έχουμε αυτό το δανεισμό θα αναγκαστούμε να μπούμε σε επιτήρηση με αυστηρούς όρους. Οι δανειστές μας για να είναι σίγουροι ότι θα εισπράσσουν τις δόσεις τους και τους τόκους τους, θα διαχειριστούν αυτοί την οικονομία μας. Αφού ο βασικός κίνδυνος χρεοκοπίας του κράτους είναι τα κρατικά έξοδα, είναι σίγουρο ότι ο κυριότερος όρος που θα υποβάλουν είναι η μείωση αυτών των εξόδων, και κυριότερα των μισθών των δημοσίων υ- παλλήλων. Αυτό όμως δυστυχώς θα επιφέρει αλυσίδα επιπτώσεων. Διότι εδώ και λίγα χρόνια από όταν ξεκίνησε η μεγάλη κρίση, η οικονομία της Κύπρου βασίζεται στους μισθούς αυτούς που ξοδεύονται στην εσωτερική αγορά με αποτελεσμα να υπάρχει μια ικανοποιητική κίνηση χρημάτων, ώστε οι αγορές να εχουν ένα υποφερτό στάτους. Αν αυτοί οι μισθοί μειωθούν, θα έχουμε δραματικά αποτελέσματα διότι, κατ αρχάς λογω αρνητικής ψυχολογίας θα σταματήσουν να ξοδεύουν και θα αποταμιεύουν με το φόβο του τι μέλλει γενέσθαι, με αποτελεσμα να νεκρώσουν οι αγορές, το χρήμα να μην κινείται και να επέλθει μεγάλη στασιμότητα στην οικονομία. Και εφόσον οι ιδιωτικοί υπάλληλοι σχεδόν όλοι εχουν απολυθεί και όσοι εξ αυτών ξαναπροσλήφτηκαν είναι με χαμηλότερους μισθούς, είναι φανερό ότι αν σταματήσει ο κύκλος χρημάτων των Δημοσιων υπαλληλων να διοχε- 6\n7 τεύεται στην αγορά, η οικονομία μας δεν θα έχει ικανοποιητική ρευστότητα, με ανυπολόγιστες συνέπειες. Είναι φανερό λοιπόν ότι αν συνεχίζουμε να μην παίρνουμε δραστικά μέτρα, τότε το κράτος θα έχει οδηγηθεί σε ανικανότητα να εκπληρώνει τις υποχρεώσεις του, κάτι που βλέπουμε να συμβαίνει στην Ελλάδα με τα γνωστά αποτελέσματα. Στη συνέχεια η οικονομική μελέτη των κ. Βασιλείου και Πασχάλη, αναφέρει μέτρα που πρέπει να ληφθούν για διάσωση της Κυπριακής οικονομίας, είναι όμως μέτρα που κατά τη γνώμη μου είναι χάιδεμα των αυτιών των δημοσίων υπαλλήλων. Παρακάτω παραθέτω τα μάτρα που προτείνονται στην έρευνα: -Κατάργηση υφιστάμενων κενών θέσεων -Μορατόριουμ για δύο χρόνια στις προσλήψεις για αντικατάσταση αποχωρούντων υπαλλήλων. Εξαίρεση θα αποτελούν μόνο οι γιατροί και το νοσηλευτικό προσωπικό. -Παγοποίηση για δύο χρόνια των ετήσιων προσαυξήσεων για όλους τους υπαλλήλους στον ευρύτερο δημόσιο τομέα. -Να εφαρμοστεί άμεσα η εναλλαξιμότητα στη δημόσια υ- πηρεσία. -Απόφαση ότι όλοι οι νέοι δημόσιοι υπάλληλοι, όταν θα αρχίσουν οι προσλήψεις, θα πρέπει να συνεισφέρουν με τον ίδιο τρόπο όπως και οι ιδιωτικοί υπάλληλοι στα ταμεία συντάξεων. Να μελετηθεί επίσης η ανάγκη σχετικής μείωσης των κλιμάκων, ώστε να υπάρξει λιγότερη διαφορά απ ό,τι σήμερα με τον ιδιωτικό τομέα. -Οι σημερινοί δημόσιοι υπάλληλοι θα πρέπει να αρχίσουν να συνεισφέρουν από τώρα, έστω και με μειωμένο ποσοστό, στα ταμεία συντάξεων και σταδιακά να εναρμονιστούν με τον ιδιωτικό τομέα. Το ύψος του ποσοστού και τα χρονικά πλαίσια εναρμόνισης να καθοριστούν μετά από διαπραγματεύσεις με την ΠΑΣΥΔΥ, που θα πρέπει να αρχίσουν άμεσα. -Η συνταξιοδότηση να γίνει καθολική για όλες τις υπηρεσίες και να επεκταθεί βαθμιαία στα 65 χρόνια, λαμβάνοντας υ- πόψη ότι συνεχώς αυξάνεται το προσδόκιμο ζωής. -Ακόμα δικαιότερη στόχευση στις κοινωνικές παροχές, έτσι που να ωφελούνται εκείνοι που έχουν πραγματική ανάγκη. Τελικό συμπέρασμα είναι ότι το κράτος δεν μπορεί να δανείζεται για να πληρώνει μισθούς και άλλα φιλοδωρήματα ή ωφελήματα. Πρεπει να βρεθεί τρόπος να λυθεί το πρόβλημα, διότι εάν μπούμε σε επιτήρηση, θα μας επιβληθούν μέτρα που δεν θα μπορούμε να τα αρνηθούμε. Είναι φανερό ότι ένα από τα μέτρα θα είναι η μείωση των μισθών και η αποκοπή των ωφελημάτων. Νομίζω ότι είναι απολύτως αναγκαίο να προβούμε σε αυστηρά μέτρα από μόνοι μας τα οποία σίγουρα θα είναι πιο ανώδυνα παρά αυτά που θα μας επιβάλουν εάν αναγκαστούμε να δανειστούμε και έτσι να μπούμε σε επιτήρηση. ΠΡΟΣΚΛΗΤΗΡΙΟ ΓΑΜΟΥ Προσκαλείσθε στο γάμο μας που θα γίνει την Κυριακή 18 Σεπτεμβρίου 2011 και ωρα 5.00 μμ. Στον ιερό Αγίου Στεφάνου στη Λέμπα. Οι γονείς: Σπύρος Αναστασία Βίκτωρας Δημητρίου και Άννα Μ. Κέλβερη από τα Λιμνιά και Γαληνή Πάτερ Σταύρος Λεωνίδα και Ελευθερία Αγαμέμνονος από τη Χλώρακα και τη Γεροσκήπου. Συγχαρητήρια θα δηχθούμε στην αίθουσα Εκδηλώσεων της εκκλησίας Παναγίας Χρυσοαιματούσης (πλατεία Χλώρακας) και θα ακολουθήσει δεξίωση. ΠΑΡΑΝΥΜΦΟΙ ΕΥΠΡΟΣΔΕΚΤΟΙ 7\n8 ΠΑΡΑΠΟΝΑ ΠΟΛΙΤΩΝ Επέμβαση στις παραλίες της Χλώρακας. Στη παραλια της Βρέξης, κάτοικος της περιοχής προβαίνει σε συστηματική καταστροφή του περιβάλλοντος, χωρίς να ενδιαφέρεται καμιά αρχή να τον παρεμποδίσει, παρά μονο υπό την ανοχή τους ξεχερσώνει την παραλια κλέβοντας τεράστιους βράχους που ευρίσκονται εκεί για εκατομμύρια χρόνια, φυτεύοντας δένδρα επί της ακτής που δεν συνάδουν με το περιβάλλον, και κλείνοντας με πέτρες τον πεζόδρομο που έχει κατασκευάσει το Κοινοτικό Συμβούλιο της Χλώρακας. Δεν είναι η μόνη περιοχή που σε αυτήν σημειώνεται επέμβαση και καταστροφή της υπό την ανοχή του Κοινοτικου Συμβουλίου. Σε λίγο θα παρατηρήσουμε να καταλαμβάνουν τις α- κτές, και πανω σε αυτές να κτίζουν σπίτια και ξενοδοχεία. Είναι καιρός πιστεύουμε ο κόσμος να αντιδράσει, οι εκλογές για καινούργιο Κοινοτικό Συμβούλιο πλησιάζουν, οι κάτοικοι ας απαντήσουν με την ψήφο τους. Μέγα σκάνδαλο. Στην παραλια της Βρέξης έχει κατασκευαστεί από το Κοινοτικό Συμβούλιο πεζόδρομος για τον οποίο γράψαμε επαινετικά λόγια. Σήμερα είναι κλειστός απο τεράστιες πέτρες που παρεμποδίζουν την ομαλή διάβαση, οι οποίες εχουν τοποθετηθεί από ιδιοκτήτη γειτνιάζουσας βίλας. Σαν δικαιολογία για το κλείσιμο του πεζόδρομου που έχει αποτελεσμα την παρεμπόδιση της διακίνησης των πεζών επί του πεζόδρομου, φέρει τον ι- σχυρισμό ότι είναι δική του η γη. Σε ερώτηση μας προς Κοινοτικούς Συμβούλους, πήραμε απάντηση ότι ίσως έτσι εχουν τα πραγματα. Αν ίσως έτσι εχουν τα πραγματα διερωτούνται οι κάτοικοι Χλώρακας, γιατί το Κοινοτικό Συμβούλιο ξόδεψε τα χρήματα των φορολογουμένων μέσα σε ξένη γη; Αυτό αποτελεί μέγα σκάνδαλο, και αν έτσι εχουν τα πραγματα, ίσως οι υπαίτιοι να πρέπει να οδηγηθούν στη δικαιοσύνη. Παραθαλάσσια περιοχή Δήμμα. Στον πεζόδρομο στην παραλιακή περιοχή Δήμμα της Χλώρακας, ένα σπουδαίο εργο που εξυπηρετεί χιλιάδες πολιτών, εχουν τοποθετηθεί τεράστιες πέτρες από ιδιώτες παρεμποδίζοντας αχρείαστα την διέλευση των πεζών, με δικαιολογία την διέλευση οχημάτων. Μια αστήρικτη δικαιολογία, διότι έτσι ή αλλιώς, εχουν τοποθετηθεί παραπλεύρως χιλιάδες άλλες πέτρες που προστατεύουν τον πεζόδρομο από τα αυτοκίνητα. Είναι ως εκ τούτου φανερό, ότι εχουν τοποθετηθεί επί σκοπού την αποθάρρυνση της χρήσης του από πεζούς, ίσως για να μην ενοχλούνται οι ιδιοκτήτες των επαύλεων της περιοχής. και πρέπει να επιλυθεί άμεσα οπως μας παραπονέθηκαν φίλαθλοι. Παρ όλες τις διαμαρτυρίες οι αρμόδιοι συνεχίζουν να έχουν τα αυτιά τους κλειστά. Άλλο ένα έργο που κατασκευάστηκε απο το υστέρημα των φορολογουμένων της Χλώρακας για να γυμνάζονται τα νέα παιδιά, έχει α- φεθεί στο έλεος του Θεού. Τα ακίνητα στη Χλώρακα. Στη Χλώρακα πολλά καταστήματα παραμένουν κλειστά, ενώ άλλα είναι έτοιμα να κλείσουν λογω της μεγάλης οικονομικής κρίσης, αλλά και της προβλεπόμενης επιδείνωσης της. Τα ενοίκια τόσο των καταστημάτων οσο και των διαμερισμάτων εχουν πέσει σε εξευτελιστικές τιμές που εχουν καταντήσει ασύμφορες και ζημιογόνες. Πολλοι είναι οι ιδιοκτήτες που ευρισκόμενοι σε οικονομικό αδιέξοδο προσπαθούν να εκποιήσουν όσο όσο τα ακίνητα τους, χωρίς όμως να μπορούν να το επιτύχουν αφού η ζήτηση είναι ανύπαρκτη. Οι μικροϊδιοκτήτες των ακινήτων ψάχνουν τρόπους απάμβλησης του προβλήματος, αλλα αντί αυτού, απο τις διοικούσες αρχές βρίσκουν ώτα μη ακουόντων, οπως οι ιδιοι αναφέρουν. Το θέατρο της Χλώρακας έχει τελειώσει, ένα εργο μεγάλης σημασίας το οποιον έχει χρηματοδοτηθεί σχεδόν εξ ολοκλήρου από την Ευρωπαϊκή Ένωση. Εγκαινιάστηκε με παράσταση θεάτρου από του Νηπιαγωγείο Χλώρακας, μια παράσταση που άφησε καλές εντυπώσεις και που με μαζική παρουσία γέμισε κοσμο δίνοντας αισιόδοξα μηνύματα. Δυστυχώς από εκείνη την ημέρα, δηλαδή εδώ και δυο μήνες, δεν έχει καθαριστεί με αποτελεσμα αγανακτισμένοι πολίτες να διερωτούνται αν έτσι θα εχουν τα πραγματα, γιατί κτίστηκε; Μήπως για να έχουμε άλλη μια εστία ακαθαρσιών; Πεζοδρόμηση στη Χλώρακα χωρίς τέλος. Οι κάτοικοι επί της οδού Ζήνας Κάνθερ διαμαρτύρονται ότι οι εργασίες που ξεκίνησαν για πεζοδρομοποίηση δεν εχουν τελειωμό, και δεν ολοκληρώνονται με αποτελεσμα την αφάνταστη ταλαιπωρία των ενοίκων. Διαμαρτύρονται έντονα και διερωτούνται, πότε επιτέλους θα παρέμβει το Κοινοτικό Συμβούλιο προς την εργοληπτική εταιρεία για να πάρει τέλος το σήριαλ. Κοινοτικός σύμβουλος κατηγορεί Κοινοτικό Συμβούλιο. Κοινοτικός σύμβουλος κατηγορεί το Κοινοτικό Συμβούλιο ότι ενώ υπάρχουν αποφάσεις από την ολομέλεια, εντούτοις δεν εφαρμόζονται και αφήνονται τα ξενοδοχεία να ρίχνουν τα λύματα από τους βιολογικούς στη θάλασσα και στα χωράφια έτσι που η ατμόσφαιρα και η παραλιακή περιοχή της Χλώρακας γέμισαν μικρόβια, που είχαν αποτελεσμα το μικρό του εγγονάκι να αρρωστήσει με σταφυλόκοκκο και να ευρίσκεται στο νοσοκομείο χωρίς ακόμα να μπορεί να ξεπεράσει την ίωση. ΑΚΡΙΤΑΣ Χώρακας. Σε φιλικό παιχνίδι του Ακρίτα με την ομάδα του Κισσού Κισσόνεργας στο Γήπεδο του Ακρίτα, φάνηκε η ακαταστασία που υπάρχει στο γήπεδο.το στάδιο έχει παραμεληθεί και οι υπεύθυνοι αδιαφορούν για την ασφάλεια των φιλάθλων, αφού ο κίνδυνος τραυματισμού είναι μεγάλος. Ξερά κλαδιά και αγρια χόρτα που εγκυμονούν κινδύνους για φίδια έχουν καλύψει μέρος του περίγυρου εντός του γηπέδου. Το πρόβλημα είναι σοβαρό 8\n9 ΚΟΙΝΟΤΙΚΕΣ ΕΚΛΟΓΕΣ. Επ ευκαιρία των Κοινοτικών εκλογών που θα διεξαχθουν φέτος, η εφημερίδα της Χλώρακας μέχρι και τον Δεκέμβριο θα διανέμεται σε όλα τα σπίτια για να ενημερώνονται οι κάτοικοι για τα θέματα που θα προκύπτουν ένεκα αυτών. Το σκηνικό τω Κοινοτικων εκλογών στη χλώρακα με λίγα λόγια: Οι Δημοτικές και Κοινοτικές Εκλογές διεξάγονται το Δεκέμβριο του 2011 και οι πολίτες ψηφίζοντας πρέπει να αναδείξουν αυτούς που πιστεύουν ως καταλληλότερους. Στη Χλώρακα αν και σε τρεις μήνες διεξάγονται οι εκλογές, το τοπίο εν σχέση με τους υποψηφίους είναι θολό. Στο καφενείο του ΔΗΚΟ τον τελευταίο καιρό παρατηρούνται συναθροίσεις εκλεκτών και επιφανών κατοίκων της Χλώρακας, να συνδιασκεδάζουν και να συντρώγουν τους εκλεκτούς μεζέδες του Φυτού. Είναι αυτές οι συγκεντρώσεις φανερό σημάδι, ότι η προεκλογική περίοδος για την ερχόμενες Κοινοτικές εκλογές, έχει ξεκινήσει. Ενδιαφερόμενοι υποψήφιοι προς το παρόν, είναι αριθμός από τους ήδη εξελεγμένους. Υπάρχουν εννέα εκλεγμένοι, και σχεδόν όλοι δηλώνουν ότι θα είναι ξανά υποψήφιοι. Από το ενδιαφέρον σχεδόν όλων των ήδη εκλεγμένων να είναι ξανά υποψήφιοι, είναι φανερό ότι την κατοχή εξουσίας αν και αμισθει, πολλοι την ορέγονται. Αυτή τη φορά στις εκλογές θα ψηφίσουν και εκατοντάδες αλλοδαποί Κοινοτικοί κάτοικοι Χλώρακας. Ορισμένοι Κοινοτικοί Σύμβουλοι καταχρώμενοι της θέσεως τους, εχουν τις λίστες διευθύνσεων των Αλλοδαπών, και εχουν επιδοθεί σε εκστρατεία εγγραφής τους στους εκλογικούς καταλόγους για ίδιον όφελος. Με τη φόρα που εχουν πάρει αυτοί οι ορισμένοι υποψήφιοι, εάν εγγράψουν όλους τους Κοινοτικούς μετανάστες που κατοικούν στη Χλώρακα, είναι σίγουρο ότι θα αλλοιωθεί το εκλογικό αποτελεσμα. Εάν εγγραφούν όλοι οι μετανάστες στους εκλογικούς καταλόγους, μπορούν κάλλιστα να αναδείξουν αυτοί ολόκληρο το Κοινοτικό Συμβούλιο εάν αποφασίσουν να συνασπιστούν, διότι είναι γνωστόν ότι οι αλλοδαποί κάτοικοι Χλώρακας, είναι περισσότεροι από τους αυτόχθονες. Στο καφενείο του ΔΗΚΟ τις τελευταίες μέρες παρατηρείται αυξημένη κίνηση από θαμώνες όχι μόνον υποστηριχτών του ΔΗΚΟ, αλλά και από τα υπόλοιπα κόμματα. Ύστερα από τις τελευταίες εκλογές στην ΣΠΕ Χλώρακας όπου αυτές καθορίστηκαν ως προς το αποτελεσμα τους σ αυτό το καφενείο, ως φαίνεται όλοι οι ενδιαφερόμενοι υποψήφιοι προστρέχουν εκεί ώστε να είναι αντός των πολιτικών δρώμενων. Ο Κοινοτικός Σύμβουλος του ΔΗΚΟ Νεόφυτος Χαριλάου, δηλώνει απερίφραστα ότι δεν θα επανεδιεκδικήσει επανεκλογή του, με μονο λόγο να αφήσει ευκαιρία σε καινούργιους και νέους ανθρώπους να επιδιώξουν εκλογή τους, ώστε με καινούργιες και νέες ιδέες να μπορέσουν να προσφέρουν στο ευρύτερο καλό του τόπου. Ο Ανδρέας Κουρούσιης που μετά την περιπέτεια της υγείας του τώρα δηλώνει σιδερένιος, δηλώνει ότι θα κατέλθει στις ερχόμενες Κοινοτικές εκλογές με το ψηφοδέλτιο του ΔΗΚΟ διεκδικώντας μια θέση στο Κοινοτικό Συμβούλιο. Όσοι γνωρίζουν από εκλογές, δηλώνουν ότι έχει σίγουρη τη θέση, και αυτό το βασίζουν στους προσωπικούς ψήφους και στη μεγαλη οικογένεια που διαθέτει, αλλά και στις διασυνδέσεις που έχει με ψηφοφόρους άλλων κομμάτων. Στο ΑΚΕΛ Χλώρακας εχουν δηλώσει ενδιαφέρον για τις οκτώ θέσεις στο Κοινοτικό Συμβούλιο οι πρώτοι πέντε ενδιαφερόμενοι. Οι δυο είναι από τους παλιούς, ενώ άλλοι δυο είναι νέοι άνθρωποι μορφωμένοι και καταξιωμένοι στη συνείδηση των κατοίκων, με πολλές προοπτικές ε- κλογής τους. Στον ΔΗΣΥ Χλώρακας κομματικοί της επιτροπής δηλώνουν ότι υπάρχει συνωστισμός (πέραν των δεκαπέντε ατόμων) που προσφέρονται να απαρτίζουν το ψηφοδέλτιο του κόμματος, παρ όλα αυτά, οι πληροφορίες που έχουμε λενε ότι ορισμένοι υψηλοί αξιωματούχοι και ορισμένοι εκ της επιτροπής εχουν πάρει σβάρνα τις γειτονιές προτείνοντας θέσεις όπου δει για να τους τοποθετήσουν στο ψηφοδέλτιο του Κόμματος. Ομάδα με νέους φίλα προσκείμενοι κυρίως στον αθλητισμό, σκέφτονται πολύ σοβαρά το ενδεχόμενο να κατέλθουν για διεκδίκηση θέσης στο Κοινοτικό Συμβούλιο. Με κοινό ψηφοδέλτιο που θα απαρτίζεται από έξι άτομα και με στόχο να καταλάβουν μία έδρα, δραστηριοποιούνται μελετώντας τις πιθανότητες εκλογής. Την ομάδα θα αποτελούν κυρίως νέοι επιστήμονες, που αν και ορισμένα κόμματα, ορισμένους τους εχουν για φαβορί στα δικά τους ψηφοδέλτια, οι ιδιοι σκέφτονται διαφορετικά, σκέφτονται σαν αγανακτισμένοι πολίτες που θέλουν να προσφέρουν στα κοινά μακριά από κόμματα και κομματικοποιήσεις. Ο εθναρχικός ρόλος της Εκκλησίας προκαλεί σχίσμα μεταξύ των πολιτών και ο μόνιμος παρεμβατικός ρόλος της συνθέτουν πλέγμα της τεταμένης κατάστασης σε ολόκληρη την Κύπρο. Ως γνωστόν, όπως λέγεται, στις προηγούμενες Κοινοτικές εκλογές της Χλώρακας για ανάδειξη Κοινοτάρχη, είχε την παρέμβαση της. Πολλοί πολίτες διερωτούνται και αναμένουν να δουν εάν θα πράξει το ίδιο και φέτος υπέρ κάποιου υποψηφίου. Ένας ανεξάρτητος υποψήφιος για τη θέση του Κοινοτάρχη θα είναι ο Χαράλαμπος Μέλιος, ο οποίος το δήλωσε σε συνέντευξη του στην εφημερίδα μας στην περασμένη μας έκδοση. Στη διπλανή κοινότητα της Λέμπας, ο νυν κοινοτάρχης Θουκής Χρυσοστόμου, ένα επιτυχημένος κοινοτάρχης κατά πως λέει ο κόσμος, θα επανα διεκδικήσει τη θέση για μια ακόμα πενταετία. Ο Ανδρέας Θεμής δηλώνει την υποψηφιότητα του για επόμενος Κοινοτάρχης Χλώρακας, διότι θέλει να προσφέρει περισσότερα στην κοινότητα από τη θέση αυτή, παρά από την θέση του Κοινοτικού Συμβούλου την οποία υπηρετεί τώρα. 9\n10 Χρονογράφημα. Το χρονογράφημα είναι είδος έντεχνου πεζού λόγου με λογοτεχνική χροιά που γράφεται για να ωφελήσει την κοινωνία στην οποία απευθύνεται και έχει σκοπό να υποδείξει, να συμβουλέψει, να διδάξει, να διαπαιδαγωγήσει και να συμβάλει στη διάπλαση της κοινωνίας. Δημοσιεύεται συνήθως σε εφημερίδες και σε περιοδικά και πρόθεσή εχει να σχολιάζει την επικαιρότητα της κοινωνικής, πολιτιστικής, πολιτικής ζωής και οτιδήποτε παρουσιάζει ευρύτερο ενδιαφέρον. Είναι σύντομο κείμενο που γράφεται σε τόνο εύθυμο, ευχάριστο, χαριτωμένο, χιουμοριστικό, κάποτε επικριτικό, δηκτικό άλλοτε, συχνά ειρωνικό, παραινετικό, έμμεσα ή άμεσα διδακτικό και παιδαγωγικό. Αυτά σημαίνουν ότι συστεγάζει αρμονικά τη χάρη και τη σκωπτικότητα, την ευφυολογία και τον κριτικό στοχασμό, την αφηγηματική ροή και τη διδακτική πρακτική, την ειρωνική διάθεση και τη σοβαρή πρόθεση. Χρονογράφημα, Φεστιβάλ αγγουριού Χλώρακας. Σε βιβλία και δοκίμια συναντάμε διάφορες επεξηγήσεις περι της λέξεως αγγούρι, τόσο ετυμολογικά οσο και σημασιολογικά. Κατά τον Μπαμπινιώτη το όνομα προέρχεται από τη λέξη άγγουρος (άγουρος). Εννοεί ανωριμότητα, δηλαδή έχει νόημα υποτιμητικό, ίσως είναι γι αυτό το λόγο που οι άνθρωποι δεν την έχουν ώς λέξη περιωπής, αλλά την χρησιμοποιούν υποτιμητικά και απαξιωτικά πολλές φορές. Παρ όλα αυτά, οι επίτροποι και οι φίλοι του Ακρίτα Χλώρακας σκέφτηκαν ότι επειδή τα αγγούρια είναι άμεσα συνδεδεμένα με την κοινότητα της Χλώρακας, να διοργανώνουν κάθε χρόνο φεστιβάλ προς δόξαν και τιμήν του αγγουριού. Τα αγγούρια είναι δροσιστικά κηπευτικά που χρησιμοποιούνται για δροσερές σαλάτες, ακόμα και για επιδόρπιο. Τη Χλώρακα παλιά τη θεωρούσαν ως τη μάνα των μεγάλων αγγουριών και ως τόπο καλής παραγωγής και ποιότητας. Οι παλιοί κάτοικοι το είχαν παίνεμα και καμάρι, είναι μια ασχολία όμως που τις τελευταίες δεκαετίες έπαυσε να τους απασχολεί. Με την άνοδο της οικοδομικής βιομηχανίας τη δεκαετία που μας πέρασε, πούλησαν τα μποστάνια παραγωγής αγγουριού για να εξοφλήσουν τα χρέη τους, ή να κτίσουν σπίτια και διαμερίσματα γιατί ήθελαν να ονομάζονται εισοδηματίες. Χωρίς να σκεφτούν αν από τα ενοίκια είχαν έσοδα λιγότερα από τα έξοδα, και ως να ήταν οι πιο πολλοί συνεννοημένοι, προχώρησαν στο τσιμέντωμα της κοινότητας μετατρέποντας την σε μια έρημη πόλη με σπίτια και διαμερίσματα ακατοίκητα όπως τις πόλεις φαντάσματα που βλέπαμε στα σινεμά που έπαιζαν ταινίες με καουμπόυς. Η φύση όταν διατηρείται είναι στοιχείο πολιτισμού, και όταν καταστρέφεται είναι σημείο παρακμής. Σε περιπτώσεις υπερβολικής δόμησης το περιβάλλον καταστρέφεται και το άσχημο είναι που οι αρχές εκδίδοντας αβέρτα ά- δειες οικοδομής, νομίζουν ότι έτσι προωθούν την πρόοδο και την ανάπτυξη. Είδαμε τους ανθρώπους και τις μπουλντόζες ακάθεκτα να προχωρούν στην παραχάραξη του φυσικού περιβάλλοντος χωρίς καμιά αντίδραση, είδαμε τη οικοδομική βιομηχανία να αναπτύσσεται χωρίς να υπολογίζει αρχαιολογικούς χώρους ή περιοχές ιδιαίτερου φυσικού κάλους, ή παραλίες, ή ποτάμια, ή θάλασσες. Τώρα πανω στα χαλάσματα κάνουμε γιορτές των αγγουριών για να θυμηθούμε τα παλιά. Εμείς βρήκαμε από τους πρόγονους μας ατόφια φύση και χωράφια να τα καλλιεργούμε, να σπέρνουμε και να φυτεύουμε αγγούρια, αλλά στους απογόνους μας θα αφήσουμε ερείπια τσιμέντου και ξεραμένη γη. Αυτό που βιώνουμε μας αφήνει μια γεύση στυφή και ένα συναίσθημα λύπης. Όλοι οι άνθρωποι έπαψαν να ασχολούνται με την καλλιέργεια της γης, σταμάτησαν να φυτεύουν λαχανικά και οπωρικά, δεν σπέρνουν πλέον αγγουριές, έτσι η Χλώρακα έχασε τα πρωτεία τής παραγωγής αγγουριών. Όμως όλοι οι κάτοικοι σαν παλιοί καλλιεργητές, γνωρίζουν ότι τα αγγουράκια εχουν θεραπευτικές ιδιότητες. Έτσι επ ευκαιρία του Φεστιβάλ του αγγουριού Χλώρακας, ενδιατρίβοντας σε βιβλία για να γνωρίσουμε την ιστορία του αγγουριού καλύτερα, το μονο που βρήκαμε είναι τις θεραπευτικές ιδιότητες του, τις οποίες και σας μεταφέρουμε: Για όσους δεν το ξέρουν, το αγγούρι ανακουφίζει τα μάτια μας όταν τοποθετήσουμε ροδέλες αγγουριού για 15 λεπτά περίπου πάνω τους. Όταν φέτες τοποθετούνται πάνω στο δέρμα, βοηθούν στις φλεγμονές, στη μείωση της θερμότητας και κάνουν καλό στην επιδερμίδα. Περιέχει κάλιο που χρησιμεύει στη χαμηλή και υψηλή πίεση του αίματος. Φρέσκος χυμός από αγγούρι ωφελεί στις καούρες, στα στομαχικά οξέα, στη γαστρίτιδα, στο έλκος, στο έκζεμα, και στην αρθρίτιδα. Όταν ανακατωθεί με χυμό καρότου, μαρουλιού και σπανακιού, αναπτύσσει τα μαλλιά και κάνει καλό για τις ρευματοπάθειες που προκαλούνται από υπερβολικό ουρικό οξύ στον οργανισμό. Επίσης ωφελεί στις ασθένειες των δοντιών και των ούλων, ιδίως σε περιπτώσεις πυόρροιας. Αυτοί που υποφέρουν από διαβήτη μπορούν να επωφεληθούν από την κατανάλωση χυμού αγγουριού. Ακόμα έχει θεραπευτικές ιδιότητες σχετικά με τις παθήσεις των νεφρών, τηςουροδόχου κύστης, του ήπατος και του παγκρέατος. 10\n11 Επικαιρότητα Φεστιβάλ αγγουριού Ακρίτα Χλώρακας Την Παρασκευή 19 Αυγούστου η επιτροπή του Ακρίτα Χλώρακας διοργάνωσε μέσα στο Κοινοτικό γήπεδο το 2 ο φεστιβάλ αγγουριού της Χλώρακας. Ήταν ένα πανηγύρι χαράς και διασκέδασης, μια ανάσα δροσιάς μέσα στην κάψα του καλοκαιριού. Με χορευτικές παραστάσεις, με μουσικές πανδαισίες και με σάτιρα από τον Κωστάκη Κωνσταντίνου, οι ώρες κύλισαν ευχάριστα μέχρι το πρωί. Το γήπεδο γέμισε ασφυκτικά από τα νέα παιδιά και άλλους κατοίκους της Χλώρακας και των περιχώρων. Με τραμπάλες και φουσκωτά για τα παιδιά και ένα πλούσιο μενού από φαγητά και ποτά, έλαβε χώρα ένα επιτυχημένο φεστιβάλ που έδειξε πλέον να έχει αγκαλιαστεί και να χαίρει υποστήριξης από όλους τους πολίτες. Με εκλεκτό οικοδεσπότη τον διευθυντή του Προεδρικού γραφείου κ. Χρίστο Χριστοφίδη που ήταν ο υψηλός προσκεκλημένος και που το φεστιβάλ τέθηκε υπό την αιγίδα του να διαδίδει μέσω της ομιλίας του ενωτικό λόγο και να καλεί τον κοσμο σε συνένωση μακριά από ακραίες κομματικές αντιπαραθέσεις ώστε να μπορέσει ο τόπος να εξέλθει των κινδύνων παντός είδους που τον περιβάλλουν, όλοι οι υπόλοιποι ομιλητές ακολούθησαν το παράδειγμα του. Μίλησαν στο ίδιο μήκος συνενωτικού λόγου ο προεδρος του σωματείου Λουκάς Γιουκκάς, ο Κώστας Πενταράςκαι ο Ανδρέας Πέτρου. Ο προεδρος του Ακρίτα καλωσορίζοντας τον κοσμο, τους επίσημους και τον υψηλό προσκεκλημένο κατέθεσε την χαρά του γιατί το φεστιβάλ Χλώρακας εγινε αποδεκτό και αγκαλιάστηκε ζεστά από τους κατοίκους, και ζήτησε την ενίσχυση του από όλους τους φορείς ώστε ως θεσμός να συνεχίσει και να διαιωνιστεί. Ο επίτιμος καλεσμένος Χρίστος Χριστοφίδης στην αντιφώνηση του ευχαρίστησε τον πρόεδρο Γιουκκά για τα καλά του λόγια και προσφέροντας εκ μέρους του γραφείου του προέδρου 1000 ευρώ στο σωματείο, διαβεβαίωσε ότι η κυβέρνηση Χριστόφια είναι πάντα δίπλα στον αθλητισμό και επαίνεσε την επιτυχία του Ακρίτα να μείνει μακριά των κομμάτων προσθέτοντας ότι με ομόνοια και α- γάπη πάντα οι λαοί προοδεύουν και ευημερούν. Ο Κώστας Πενταράς στην ευχαριστήρια ομιλία του εκ μέρους των τιμωμένων ιδρυτών του σωματείου, ευχαρίστησε τον πρόεδρο και την επιτροπή του Ακρίτα για την πρωτοβουλία τους, διότι τόνισε, είναι με τέτοιες ενέργειες που συνεχίζεται η ομόνοια και η αγάπη ανάμεσα στον πληθυσμό της Χλώρακας, στόχος που τέθηκε εξ αρχής από της ιδρύσεως του σωματείου. Που μαζί δεξιοί και αριστεροί μέσα στο διχαστικό κλίμα του εμφυλίου πολέμου πριν το 11 πραξικόπημα, κατάφεραν να ιδρύσουν τον Ακρίτα, ένα σωματείο που ένωνε τον κοσμο της κοινότητας από τις διχαστικές κομματικές αντιπαραθέσεις. Κάλεσε τους παρευρισκομένους να συνεχίσουν το ίδιο και με αγάπη και ομόνοια να πορεύονται και να κατακτούν την ηθική του αθλητισμού και της Αθλητοπρέπειας. Σε ίδιο κλίμα ενωτικού λόγου μίλησε ο Ανδρέας Πέτρου πρώτος έφορος του σωματείου από της ίδρυσης του εκ μέρους των υπόλοιπων τιμωμένων. Τόνισε τη σημασία της ενότητας και εξήγησε ότι ειδικά στον αθλητισμό δεν χωρεί διχόνοια και το κόμμα του το ΑΚΕΛ απέδειξε από της ιδρύσεως του Ακρίτα ότι μπορεί να παραμερίζει τα κομματικά που διαχωρίζουν το λαό και να προωθεί έ- μπρακτα με ενέργειες την ενότητα του λαού, απόδειξη τούτου κατέληξε-, ύστερα από 40 χρόνια συνεχίζει να είναι ένα σωματείο υπερκομματικό μακριά από την πολιτική και κοντά στον αθλητισμό. Διακοπές και διαρρήκτες. Κατά τη διάρκεια των εορτών του Δεκαπενταυγούστου που οι διαρρήκτες δρούν ανενόχλητοι λόγω απουσίας των ιδιοκτητών σε διακοπές, δυστυχώς και στη Χλώρακα παρατηρήθηκαν διαρρήξεις οικιών και υποστατικών κατά τις οποίες έκλεψαν τσάντες, μικροποσά χρημάτων καθώς και εργαλεία απο αποθηκευτικούς χώρους. Τραυματισμός νοικοκυράς. Ρουμάνος κλέφτης γνωστός της πάσης για τις συχνές εγκληματικές του ενέργειες, επέδραμε νύχτα, μεσάνυχτα σε διαμέρισμα με σκοπό να κλέψει. Ίσως για κακή της τύχη, η νοικοκυρά, τον πήρε χαμπάρι, και αυτός για να ξεφύγει την χτύπησε με γυάλινο μπουκάλι στο κεφάλι τραυματίζοντας την σοβαρά. Για να ξεφύγει πετάχτηκε από τον δεύτερο όροφο με αποτελεσμα να τραυματιστεί και αυτός. Η τραυματισμένη γυναίκα μεταφέρθηκε στις πρώτες βοήθειες για νοσηλεία, ενώ ο κλέφτης καταζητείται από την αστυνομία. Ο Τουρισμός της Χλώρακας. Από νωρίς στην αρχή της Άνοιξης, Ρώσοι Τουρίστες εχουν κατακλίσει τα ξενοδοχεία της Πάφου και κυρίως της Χλώρακας. Στη Χλώρακα υ- πάρχουν δέκα ξενοδοχεία, και παρατηρήσαμε ότι πολύ πριν από το Πάσχα που μας πέρασε, ήταν όλα γεμάτα με τουρίστες, και έτσι συνεχίζουν να είναι και σήμερα. Είναι ένα ευχάριστο γεγονός που χαροποιεί και κάνει όλους να ελπίζουν να μας ξανάρθουν οι παλιές καλές εποχές που ήταν ολόκληρη η Κύπρος ένας περιζήτητος τουριστικός προορισμός. Αυτό που μένει, είναι οι Κοινοτικές αρχές να μπορέσουν να βρουν τρόπους να οδηγήσουν αυτους τους τουρίστες και προς το κέντρο του χωριού, ώστε να αναζωογονηθεί η κεντρική πλατεία που έχει καταντήσει άδεια από κοσμο, τα καταστήματα ένα προς ένα κλείνουν, ακόμα και τα καφενεια εχουν καταντήσει και αυτά να μην είναι βιώσιμα. Τρόποι υπάρχουν, τους έχουμε γράψει και θα τους ξαναγράψουμε, ελπίζουμε να βρεθούν ώτα ακουόντων, είναι τρόποι εύκολοι και ανέξοδοι, χρειάζεται μονο στις διοικητικές αρχές της Χλώρακας να υπάρχουν προοδευτικοί άνθρωποι που να ξέρουν να ακούουν όταν οι ιδιοι δεν εχουν δικές τους ιδέες. Απεβίωσε. Απεβίωσε πλήρης ημερών στις 27 Αυγούστου η Φαινικού Γ. Καποδίστρια και ετάφη την επομένη στο κοιμητήριο της Χλώρακας. Η κηδεία της έγινε στην εκκλησία της Παναγίας Χρυσελεούσης παρόντων των οικείων της και φίλων της οικογένειας.\n12 Εκστρατεία καθαριότητας. Στη Χλώρακα έχει ξεκινήσει εκστρατεία καθαριότητας από το Κοινοτικό Συμβούλιο η οποία και συνεχίζεται για δεύτερο μήνα. Τα συνεργεία εργάζονται πυρετωδώς, χωρίς όμως να έχει τελειώσει αυτή η επίπονη εργασία. Τα σκουπίδια που εχουν συσσωρευτεί στη κοινότητα είναι τόσα πολλά, που τελειωμό δεν εχουν. Ίσως το σύστημα της καθαριότητας που έχουμε να μην είναι το καταλληλότερο, ίσως να είναι καλύτερα να επανέλθουμε στο παλιό σύστημα που την ευθύνη εξ ολοκλήρου είχε το Κοινοτικό Συμβούλιο, και όχι οι ιδιωτικές εταιρείες. Ελπίζουμε η εκστρατεία καθαριότητας να συνεχίσει σαν θεσμός ολόχρονα, και να επεκταθεί μέχρι της παραλίες οι οποίες παρουσιάζουν εικόνες σκουπιδότοπων. Πολιτιστική επιτροπή Κοινοτικου Συμβουλιου Χλώρακας. H προώθηση της καλλιτεχνικής δημιουργίας και η διατήρηση της πολιτιστικής μας κληρονομιάς είναι τα αποτελεσματα των φεστιβαλ που διοργανωνονται από τους διαφορους φορεις.αντι τουτου, για άλλη μια φορά η πολιτιστική επιτροπή του Κοινοτικού Συμβουλίου Χλώρακας αποδεικνύεται κατώτερη των περιστάσεων όσον αφορά τις εκδηλώσεις για τον Πολιτιστικό Σεπτέμβρη όπως τον εχουν ονομάσει οι ίδιοι. Όσοι γνωρίζουν γράμματα, ξέρουν ότι όσο η οικονομία ενός τόπου συναντά δυσκολίες, πρεπει οι πολιτιστικές εκδηλώσεις να αυξάνονται αντί να μειώνονται με σκοπό την αναμόρφωση του νου των ανθρώπων ώστε να αντέχουν τα δύσκολα και με απτόητη τη συνείδηση να εφευρίσκουν τρόπους να τα ξεπερνούν. Αντί τούτου, βλέπουμε την Πολιτιστική επιτροπή να κάνει περικοπές με σκοπό την οικονομία χρημάτων ίσως, υποβαθμίζοντας αυτές τις εκδηλώσεις. Η γνώμη μας είναι ότι θα ήταν καλύτερα να έκαναν περικοπές στις παράνομες εκδρομές που διοργανώνουν για τους ιδίους από τα χρήματα των φορολογούμενων, αντί του περιορισμού των πολιτιστικων εκδηλώσεων Η αγάπη, ο σεβασμός η υποστήριξη και το ενδιαφέρον του κόσμου για την τέχνη της μουσικής μας οδήγησαν στην ανέγερση καινούργιου υπερσύχρονου κτιρίου ειδικά διαμορφωμένο για μουσικές σπουδές πληρώντας όλες τις Ευρωπαϊκές προδιαγραφές με εξειδικευμένο στούντιο για ηχογραφήσεις. Πολιτιστική επιτροπή Κοινοτικου Συμβουλιου 2. Το Κοινοτικό Συμβούλιο κάθε χρόνο βοηθά τη ομάδα του Ακρίτα με παραπάνω από ευρώ και άλλα τόσα για να συντηρεί το γήπεδο, ώστε οι νέοι μας να έχουν υγιή απασχόληση για να αποφεύγουν τις κακοτοπιές των ναρκωτικών και των άλλων κακών ασχολιών. Στο φεστιβάλ Αγγουριού που οργάνωσε ο Ακρίτας που είναι γιορτή πνευματικής ανάτασης και αναβίωσης των εθίμων μας, που θα έπρεπε να σταθούν συμπαραστάτες και να δώσουν ένα λογικό ποσό χρημάτων για βοήθεια του σκοπού, ύστερα από εισήγηση της πολιτιστικής επιτροπής έδωσαν μόνο το πενιχρό ποσό των ευρώ -ίσως για να αγοράσουν καραμέλεςεπικίνδυνοι σκύλοι. Κάτοικος Χλώρακας κατηγορεί το Κοινοτικό Συμβούλιο ότι δεν ξέρει να ακούει τα παράπονα των πολιτών, ούτε τα λαμβάνει υπ όψιν. Αν και πλειστάκις έχει παραπονεθεί για τους επικίνδυνους σκύλους που τους βγάζουν περίπατο οι ιδιοκτήτες στον παραλιακό πεζόδρομο, εντούτοις δεν επιλύουν το θέμα. Στις 26 Αυγούστου παραπονείται, ενώ περπατούσε αμέριμνος στον πεζόδρομο, μεγάλος σκύλος του επιτέθηκε και τον δάγκωσε, χωρίς ο ιδιοκτήτης του να μπορέσει να τον συγκρατήσει. Σκοπεύει μας δήλωσε, να πάρει νομική συμβουλή εάν κατά πόσον δικαιούται να μηνύσει το Κοινοτικό Συμβούλιο Χλώρακας για αμελεια, εφόσον έχει υποστεί ψυχική οδύνη ένεκα της επίθεσης από τον επικίνδυνο σκύλο. 12\n13 Γεώργιος Πενταράς. Ο Γεώργιος Πενταράς μέλος του κεντρικού συμβουλίου του ΕΥΡΩΚΟ, το σκέφτεται σοβαρά να διεκδικήσει θέση δημοτικού Συμβούλου στον Δήμο Πάφου. Η Πάφος όπως δήλωσε ο Κύριος Πενταράς έχει φτάσει, η μάλλον την έχουν οδηγήσει στο απροχώρητο και αν δεν πάρουμε θέση όλοι μας ανεξαρτήτως κομμάτων και συνεχίσει αυτή η κατάσταση η Πόλη μας οδηγείται σε μια κατάσταση που δεν θα είναι αναστρέψιμη και από κόσμημα της Κύπρου θα επανέλθει ξανά να είναι ο τελευταίος τροχός της άμαξας στο Κυπριακό Κράτος κάτι που ήδη άρχισε να γίνεται. Επίσης καλεί όλους τους Παφίτες ανεξαρτήτως πολιτικής τοποθέτησης ότι και να ψηφίσουν να κάνουν μια σωστή επιλογή και όσους απέτυχαν στο απερχόμενο Δημοτικό Συμβούλιο να τους στείλουν σπίτι τους γιατί στο τέλος της ημέρας πρέπει να σκεφτούν ότι σε αυτή την Πόλη αυτοί θα κατοικούν και αν ψηφίσουν βάσει των συμφερόντων άλλων αυτοί οι ίδιοι θα πληρώσουν αυτό το λάθος. Υπενθυμίζουμε ότι το ΕΥΡΩΚΟ στο προηγούμενο Δημοτικό Συμβούλιο αντιπροσώπευε η Κατερίνα Χαραλαμπίδη Παπαδημητρίου η οποία θεωρείται μια από τις πιο πετυχημένες Δημοτικές συμβούλους στο απερχόμενο Δημοτικό Συμβούλιο. Η Κυρία Χαραλαμπίδου ύστερα από δυο θητείες, δηλώνει ότι δεν θα διεκδικήσει νέα εκλογή της. ΠΡΟΣΚΛΗΣΗ ΓΑΜΟΥ Με χαρά σας προσκαλούμε στο γάμο μας που θα γίνει την Κυριακή 25 Σεπτεμβρίου 2011 και ωρα 4.30 στην εκκλησία Παναγίας Χρυσοαιματούσης στη Χλώρακα. ΧΡΙΣΤΟΣ ΝΟΝΗ Οι γονείς: Γιώργος και Μάρω Μυλωνά από το Τραχώνι Λεμεσού, Χριστάκης και Τασούλα Φουαρτά από τη Χλώρακα. Συγχαρητήρια και δεξίωση στο εστιατόριο: Eleouthkia Park (έξοδος Μανδριών) από τις7.00μμ. Μάγδα Ονησιφόρου. Μια σπουδαία Agent, λέγεται από πολλούς ότι είναι η Μάγδα Ονησιφόρου, θυγατέρα του Ευθύβολου Ευσταθίου. Είναι μια καλή ταξιδιωτική πράκτορας που είναι επαγγελματικά καταρτισμένη και εκπαιδευμένη, που γνωρίζει τα κατατόπια και ερευνά όλες τις διαθέσιμες επιλογές εκ μέρους των πελατών της και αναλαμβάνει όλες τις λεπτομέρειες προσφέροντας την ολοκληρωμένη λύση, ένα έτοιμο πακέτο που θα το πάρει ο ταξιδιώτης και θα ταξιδεύσει χωρίς αγωνίες και ανησυχίες για τον προορισμό του. Βανδαλισμοί. Στην παραλία Δήμμα εδώ και πολλούς μήνες, βάνδαλοι έσβησαν τα γράμματα από τις ταμπέλλες που απαγορεύουν το λούσιμο σκύλων στις θάλασσες, δεν τους αρκούσε αυτό, τις ξεμπάρωσαν και τις έριξαν στο έδαφος. Το ερώτημα που τίθεται, είναι αν υπάρχει κάποιος υπεύθυνος να επιληφθεί του θέματος. Υπάρχει; 13\n14 Εκκλησιαστική επιτροπή Χλώρακας. Μέτρα για παράδειγμα εξοικονόμησης ηλεκτρικής ενέργειας αποφάσισε η εκκλησιαστική επιτροπή Χλώρακας συμβάλλοντας με τον τρόπο της στην έκκληση της Αρχής Ηλεκτρισμού για εξοικονόμηση ρεύματος. Σε δηλώσεις του στην εφημερίδα μας ο επίτροπος Χαράλαμπος Καραμανλής, μας εξήγησε ότι οι προβολείς στην πλατεία της εκκλησίας κατόπιν α- ποφάσεως τους σταμάτησαν να ανάβουν τις νύκτες, θέλοντας έτσι να δώσουν καλό παράδειγμα ώστε όλοι οι κάτοικοι να ευαισθητοποιηθούν και να πράττουν το ίδιο ώσπου η Ηλεκτρική να μπορέσει να διορθώσει τον ηλεκτροπαραγωγικό σταθμό που καταστράφηκε από την φονική έκρηξη στο Ζύγι στις 11 Ιουλίου. Δεκαπενταύγουστος. Όλα τα ξενοδοχεία και τα υποστατικά της Χλώρακας εχουν γεμίσει κοσμο έτσι πού όλοι οι ιδιοκτήτες να είναι ευχαριστημένοι. Ευτυχώς άσχετα με την οικονομική κρίση, ο κόσμος από τις άλλες επαρχίες έχοντας ανάγκη από διακοπές, έχει κατακλύσει όλη την Πάφο δίνοντας έτσι μια μικρή ανάσα στους δύσκολους καιρούς που διερχόμενα λόγω της μεγάλης οικονομικής κρίσης που μας μαστίζει. Εκκλησία Αγίου Πανάρετου. Στην Κολώνη ευρίσκεται η εκκλησία του Αγίου Πανάρετου. Ιερουργεί ο πάτερ Νικόλαος ένας σπουδαίος και μορφωμένος ιερέας από την Χλώρακα, ενώ άλλος ένας σπουδαίος ψάλτης ο Νεόφυτος άλλως Φυτής επίσης από τη Χλώρακα, εκτελεί χρέη δεξιού ψαλτή. Είναι και οι δυο ως φαίνεται σπουδαίοι, διότι σε επίσκεψη μας παρατηρήσαμε η εκκλησία να είναι γεμάτη και μέρος του εκκλησιάσματος να είναι πιστοί προερχόμενοι από τη Χλώρακα Σαλαμινία Αυτό το μήνα του Σεπτέμβρη, στη νησοσαλαμίνα, θα λάβει χώραν η καθιερωμένη γιορτή των «Σαλαμινίων» που είναι αφιερωμένη στη ναυμαχία της Σαλαμίνας που διεξήχθη το 480πΧ.μες τους Πέρσες. Στο φετινό πρόγραμμα περιλαμβάνεται μεταξύ άλλων η αδελφοποίηση όλων των πόλεων που έλαβαν μέρος στην τότε ναυμαχία, περιλαμβάνει εκδήλωση προς τιμήν του Σαλαμίνιου καπεταν Βαγγέλη Λουκά Κουταλιανού που ήταν ο καπετάνιος των πλοιαρίων «Σειρήν» και «Άγιος Γεώργιος» που μετέφεραν τα όπλα και τα πυρομαχικά στη Χλώρακα για την έναρξη του αγώνα της ΕΟΚΑ. Σε αυτή την εκδήλωση τιμής κύριος ομιλητής προσκλήθηκε από τον Δήμο Σαλαμίνας να είναι ο προεδρος της Διαχειριστικής Επιτροπής του μουσείου του πλοιαρίου «Άγιος Γεωργιος», Κλεόβουλος Παπακώστας. Στην ίδια εκδήλωση προσκλήθηκε να παρουσιάσει Μουσικό εργο του ο Παφίτης Μουσικοσυνθέτης Ανδρέας Αρτέμης. 14 ΘΡΗΣΚΕΥΤΙΚΑ Η Θαυματουργή Εικόνα της Παναγίας της Γλυκοφιλούσας. Το καλύτερο Κειμήλιο στη Μονή Φιλοθέου, για το οποίο ιδιαίτερα σεμνύνεται είναι η αξιόλογη και Θαυματουργική Εικόνα της Παναγίας της Γλυκοφιλούσας που βρίσκεται στο αριστερό προσκυνητάρι του Καθολικού. Τον καιρό της εικονομαχίας υπήρχε μια γυναίκα ευσεβής και ενάρετη, η Βικτωρία, που προσκυνούσε κρυφά τις Αγίες Εικόνες, παρά την απαγόρευση του βασιλιά Θεόφιλου του Εικονομάχου. Στο σπίτι της φύλαγε την Εικόνα της Γλυκοφιλούσας και κάποια μέρα που οι εικονομάχοι έκαναν έρευνα για να βρουν κρυμμένες Εικόνες, η Βικτωρία πήρε την Εικόνα και κατέβηκε στη θάλασσα. Παρακάλεσε την Παναγία να διαφυλάξει την Εικόνα και την έβαλε στη θάλασσα ελπίζοντας μετά από την μανία της εικονομαχίας να την ξαναπάρει. Η Αγία Εικόνα άρχισε να πλέει πάνω στα νερά και θαυματουργικά διέπλευσε το πέλαγος του Μαρμαρά, τον Ελλήσποντο και το Αιγαίο και σταμάτησε στο Άγιο Όρος, στο λιμάνι της Μονής Φιλοθέου. Μετά από αποκάλυψη στον Ηγούμενο της Μονής για να υποδεχτούν την εικόνα, κατέβηκε στο λιμάνι με τους Μοναχούς και αντίκρισαν την Εικόνα που ακτινοβολούσε Θείο Φως. Μόλις ο Ηγούμενος βγήκε από τη θάλασσα με την Αγία Εικόνα, εκεί που την ακούμπησε ανέβλυσε Αγίασμα ιαματικό για κάθε νόσο. Με ψαλμούς και ύμνους, με φώτα και θυμιάματα, ανέβασαν την Εικόνα στο Ιερό Μοναστήρι και την τοποθέτησαν εκεί που ως σήμερα βρίσκεται. Από τότε και κάθε χρόνο την Δευτέρα της Διακαινησίμου ως ανάμνηση του Θαύματος, τελείται εκεί στο Αγίασμα λιτανεία και Αγιασμός. Η Εικόνα είναι μια από τις 73 που ιστόρησε ο Ευαγγελιστής Λουκάς κι έχει τέτοια Χάρη, που όποιος την κοιτά κατάματα τον κυριεύει ρίγος. Τα Θαύματά της είναι πολλά. Είναι αμφιπρόσωπη με τη Σταύρωση του Χριστού στο πίσω μέρος.\n15 Από το βιβλίο του Άκη Αγγελάκη, «Ιστορίες που δυναμώνουν την ψυχή» Τα 3 μικρά δένδρα. Κάποτε στην κορφή ενός λόφου στέκονταν τρία μικρά δέντρα και ονειρεύονταν τι ήθελαν να γίνουν όταν μεγαλώσουν. Το πρώτο κοίταξε ψηλά τα αστέρια και είπε: «Θέλω να φυλάω ένα θησαυρό. Θέλω να είμαι καλυμμένο με χρυσάφι και γεμάτο πολύτιμους λίθους. Θα είμαι το πιο όμορφο θησαυροφυλάκιο στον κόσμο!» Το δεύτερο κοίταξε μακριά ένα μικρό ποταμάκι που αργοκυλούσε στο δρόμο του για τη θάλασσα. «Εγώ θέλω να ταξιδεύω τις μεγάλες θάλασσες και να μεταφέρω δυνατούς βασιλιάδες. Θα είμαι το πιο δυνατό καράβι στον κόσμο!» Το τρίτο δέντρο κοίταξε χαμηλά στη κοιλάδα από κάτω, όπου δραστήριοι άντρες και γυναίκες δούλευαν σε μια πόλη γεμάτη ζωντάνια. «Εγώ δε θέλω να αφήσω την κορφή του βουνού. Θέλω να γίνω τόσο ψηλό που, όταν σταματούν οι άνθρωποι για να με κοιτάξουν, θα σηκώνουν τα μάτια τους στον ουρανό και θα σκέφτονται το Θεό. Θα είμαι το ψηλότερο δέντρο στον κόσμο.» Τα χρόνια πέρασαν. Ήρθε η βροχή, βγήκε ο ήλιος και τα μικρά δέντρα ψήλωσαν. Μια μέρα τρεις ξυλοκόποι ανέβηκαν στο βουνό. Ο πρώτος κοίταξε το πρώτο δέντρο και είπε: «Αυτό το δέντρο είναι όμορφο. Είναι ακριβώς αυτό που θέλω», είπε, και με μια κίνηση του αστραφτερού τσεκουριού του το δέντρο έπεσε. «Τώρα θα με κάνουν ένα όμορφο μπαούλο και θα φυλάω θαυμάσιους θησαυρούς!», είπε το πρώτο δέντρο... Ο δεύτερο ξυλοκόπος κοίταξε το δεύτερο δέντρο και είπε: «Αυτό το δέντρο είναι δυνατό. Είναι ακριβώς αυτό που θέλω», είπε, και με μια κίνηση του αστραφτερού του τσεκουριού έπεσε το δεύτερο δέντρο. «Τώρα θα ταξιδέψω τις μεγάλες θάλασσες!» σκέφτηκε εκείνο, «Θα γίνω δυνατό καράβι για δυνατούς βασιλιάδες!»... Το τρίτο δέντρο απογοητεύτηκε, όταν ο τελευταίος ξυλοκόπος κοίταξε κατά το μέρος του. Στεκόταν ευθύ και ψηλό και σημάδευε γενναία τον ουρανό. Ο ξυλοκόπος κοίταξε ψηλά και μουρμούρισε «Οποιοδήποτε δέντρο μου κάνει». Με μια κίνηση του αστραφτερού του τσεκουριού έπεσε και το τρίτο δέντρο... Το πρώτο δέντρο χάρηκε, όταν ο ξυλοκόπος το πήγε στον ξυλουργό. Αλλά εκείνος το έκανε παχνί για τα ζώα. Το άλλοτε ό- μορφο δέντρο δεν καλύφθηκε με χρυσό ούτε με θησαυρό. Το επένδυσαν με πριονίδια και το γέμισαν σανό για να τρώνε τα πεινασμένα ζώα μέσα σε ένα στάβλο. Το δεύτερο δέντρο χαμογέλασε, όταν ο ξυλοκόπος το πήγε στο ναυπηγείο, όμως κανένα δυνατό καράβι δε φτιάχτηκε εκείνη τη μέρα. Αντί γι' αυτό, το άλλο δυνατό δέντρο με το σφυρί και το πριόνι έγινε μια βάρκα για ψάμα. Παραήταν μικρή και αδύναμη για να περάσει τους ωκεανούς ή ακόμα και ένα ποτάμι. Παρά μονάχα το πήγαν σε μια μικρή λίμνη. Το τρίτο δέντρο μπερδεύτηκε, όταν ο ξυλοκόπος το έκοψε σε δυνατά δοκάρια και το άφησε στο ξυλουργείο. «Τι έγινε;» αναρωτήθηκε το ψηλό αυτό δέντρο, «Αυτό που ήθελα πάντα ήταν να στέκομαι στην κορφή του βουνού και να δείχνω τον Θεό...». Πολλές μέρες και νύχτες πέρασαν. Τα τρία δέντρα σχεδόν ξέχασαν τα όνειρά τους. Αλλά μια νύχτα, χρυσό φεγγαρόφως ξεχύθηκε πάνω στο πρώτο δέντρο καθώς μια νεαρή γυναίκα απόθεσε το νεογέννητο μωρό της μέσα στη φάτνη. «Μακάρι να μπορούσα να του φτιάξω μια κούνια», ψιθύρισε ο άντρας της. Η μητέρα έσφιξε το χέρι του και χαμογέλασε καθώς το φεγγαρόφωτο έλαμψε πάνω στο λείο και στιβαρό ξύλο. «Αυτή η φάτνη είναι όμορφη», είπε. Και ξαφνικά το πρώτο δέντρο κατάλαβε ότι κρατούσε τον μεγαλύτερο θησαυρό του κόσμου...ένα βράδυ, ένας κουρασμένος ταξιδιώτης και οι φίλοι του μπήκαν σε μια παλιά ψαρόβαρκα. Ο ταξιδιτης αποκοιμήθηκε, καθώς το δεύτερο δέντρο άνοιξε ήσυχα τα πανιά του μέσα στη λίμνη. Γρήγορα σηκώθηκε σφοδρή καταιγίδα γεμάτη κεραυνούς. Το μικρό δέντρο λύγισε απ' το φόβο. Ήξερε ότι δεν είχε τη δύναμη να μεταφέρει τόσους πολλούς επιβάτες με ασφάλεια μες στον αέρα και τη βροχή. Ο κουρασμένος άντρας ξύπνησε. Σηκώθηκε, ά- πλωσε το χέρι του και είπε: «Ησύχασε..!». Η καταιγίδα σταμάτησε τόσο γρήγορα όσο είχε ξεκινήσει. Και ξαφνικά το δεύτερο δέντρο κατάλαβε ότι μετέφερε το βασιλιά του ουρανού και της γης... Μια Παρασκευή πρωί το τρίτο δέντρο ξαφνιάστηκε όταν τράβηξαν το δοκάρι του από τον ξεχασμένο σωρό με τα ξύλα. Δείλιασε καθώς το μετέφεραν μέσα από τους χλευασμούς του αγριεμένου πλήθους. Τρόμαξε, όταν οι στρατιώτες κάρφωσαν τα χέρια ενός άντρα πάνω του. Ένιωσε άσχημο, τραχύ και σκληρόκαρδο. Αλλά την Κυριακή το πρωί, όταν ανέτειλε ο ήλιος και η γη κάτω απ' το δέντρο άρχισε να τρέμει με χαρά, το τρίτο δέντρο ήξερε ότι η αγάπη του Θεού είχε αλλάξει τα πάντα. Είχε κάνει το τρίτο δέντρο δυνατό. Και κάθε φορά που οι άνθρωποι σκέφτονταν το τρίτο δέντρο, σκέφτονταν τον Θεό. Αυτό ήταν καλύτερο από το να είναι το ψηλότερο δέντρο στον κόσμο... Νεκρολούλουδα Πολυαγαπημένη μου μητέρα. Εχουν περάσει 40 μέρες που έφυγες από κοντά μου και δεν το πιστεύω ακόμα. Κάθε μέρα νιώθω την απουσία σου πιο μεγαλη. Όμως η αρρώστια ρίζωσε μέσα σου και δεν σε άφησε να ζήσεις, να χαρείς τα παιδιά και εγγόνια σου. Ο γιατρός μας είπε ότι θα ζούσες τρεις μήνες ή πεντέμισι χρόνια. Άντεξες τα πεντέμισι χρόνια γιατί ήθελες να ζήσεις. Πάλεψες με την ασθένεια σου, δεν ήθελες να φύγεις από κοντά μας. Όμως τελικά δεν τα κατάφερες, έφυγες, άνοιξες τα φτερά σου και πήγες ψηλά στους ουρανούς. Τώρα είσαι κοντά στον Χριστό και στη Παναγία. Για εμάς και για τους γιατρούς όπως μας εχουν πει, ήταν θαύμα και μεγαλη η εσωτερική σου δύναμη το πώς άντεξες τα χρόνια αυτά. Όταν μας είχαν πει ότι δεν θα βγάλεις το μήνα, εγώ για να είμαι κοντά σου πολυαγαπημένη μου μητέρα, άφησα τη δουλειά μου και στάθηκα δίπλα σου. Ήμασταν όλοι δίπλα σου, φίλες σου που δούλευαν μαζί σου, τα παιδιά σου, οι αδελφές σου. Κάθε πρωί που ήμασταν στην κλινική σου άρεσε να προσκυνάς τα εικονίσματα που είχες πάντα μαζί σου. Θυμάμαι πόσο χάρηκες ό- ταν σου είπα ότι θα είμαι κοντά σου. Έστω και τις τελευταίες δεκαπέντε μέρες ξυπνούσαμε μαζί, τρώγαμε, γελούσαμε, μέχρι την τελευταία σου πνοή ήμουν κοντά σου. Εσύ ήσουν δίπλα μου τριανταεφτά ολόκληρα χρόνια στις λύπες και στις χαρές μου. Ήσουν το στήριγμα μου. Κάθε μέρα πίναμε τον καφέ μαζί, τώρα μου λείπεις πάρα πολύ αγαπημένη μου μητέρα. Πάντα με το χαμόγελο σου έλεγες σε όλους ότι ήσουν καλά και περνούσες τον Γολγοθά σου χωρίς να θέλεις να στεναχωρείς κανένα. Στο κρεβάτι του πόνου, ακόμα και τις τελευταίες σου μέρες, δόξαζες το θεό και την Παναγία, πάντα ήσουν πιστή Χριστιανή. Για όλα που εσύ μου έχεις προσφέρει, εγώ σου ανταπέδωσα ελάχιστα, όμως θέλω να ξέρεις, η αγάπη μου για σένα ήταν πάντα απεριόριστη. Έστω και αν δεν άντεξες να είσαι μαζί μας, θα είσαι για πάντα στην ψυχή και στην καρδιά μας. Κάθε μέρα προσεύχομαι για σένα πολυαγαπημένη μου, είναι για μένα η προσευχή, μια παρηγοριά. Είμαι σίγουρη ότι κέρδισες μια θέση στον Παράδεισο και είσαι κοντά στην Παναγία και στους Αγγέλους. Αιωνία σου η μνήμη αγαπημένη μου μητέρα, πάντα θα σε θυμάμαι και θα είσαι στην καρδιά μου. Νατάσα Κανταρή 15


«Όχι σε όλα» από τον Ζάεφ\n27-02-2018 | 16:50μμ\n❱❱ Αδιάλλακτος ο πρωθυπουργός των Σκοπίων, απέρριψε τις ελληνικές προτάσειςΤο πλέον αδιάλλακτο και ταυτόχρονα το πιο προκλητικό πρόσωπό του απέναντι στη χώρα μας έδειξε ο πρωθυπουργός των Σκοπίων σε χθεσινή συνέντευξή του στο «Der Spiegel», θεωρώντας προφανώς ότι έλυσε τον… γόρδιο δεσμό του «Μακεδονικού» με την αποκαθήλωση των πινακίδων με το όνομα «Μέγας Αλέξανδρος» από τον οδικό άξονα που ενώνει την πρωτεύουσα της ΠΓΔΜ με την Ελλάδα και από το αεροδρόμιο των Σκοπίων.\nΕπιμένοντας να αποκαλεί διαρκώς τη χώρα του «Μακεδονία», μιλώντας στο γερμανικό περιοδικό ο Ζόραν Ζάεφ απέρριψε την ελληνική πρόταση για αμετάφραστη χρήση του ονόματος και για αλλαγές στο Σύνταγμα, ενώ έκανε λόγο για «χαζό πολιτικό πρόβλημα» (!), τονίζοντας ότι η διμερής διένεξη για το όνομα συνιστά πρόσκομμα για την ανάπτυξη των φιλικών και των οικονομικών σχέσεων των δύο χωρών.\n«Η Μακεδονία είναι μια ιστορική περιοχή, που εκτείνεται σε τρεις χώρες: τη δική μας, την Ελλάδα και τη Βουλγαρία. Η χώρα μας είναι το βόρειο ή το άνω τμήμα. Το νότιο τμήμα είναι στην Ελλάδα, το ανατολικό στη Βουλγαρία. Πρόκειται για δεδομένα και δεν θα έπρεπε να τα αμφισβητούμε. Καθότι αντιλαμβανόμαστε και αποδεχόμαστε ότι οι Ελληνες επιθυμούν έναν διαχωρισμό, είμαστε έτοιμοι να αποδεχτούμε έναν γεωγραφικό προσδιορισμό» τόνισε ο Ζάεφ. Ωστόσο απέρριψε την ελληνική πρόταση για αμετάφραστη χρήση του ονόματος σε διεθνές επίπεδο. «Για να είμαι ειλικρινής, δεν βλέπω λογικά επιχειρήματα ως προς αυτό. Πώς θα γίνει πρακτικά αυτό, να μη μεταφράζεται το όνομα του κράτους μας; Αυτό δεν θα είχε προηγούμενο διεθνώς» είπε χαρακτηριστικά.\nΕξίσου κατηγορηματικός ήταν και όσον αφορά την ελληνική αξίωση για συνταγματική αναθεώρηση, προκειμένου να χρησιμοποιείται μόνο στο εσωτερικό η σύνθετη ονομασία με γεωγραφικό προσδιορισμό. «Το όνομά μας είναι η περηφάνια και η ταυτότητά μας. Δεν διακρίνω κανέναν λόγο για την απαίτηση να το αλλάξουμε στο Σύνταγμά μας. Αυτό θα έπληττε την αξιοπρέπειά μας» υπογράμμισε ο Σκοπιανός πρωθυπουργός. Σε ερώτηση εάν η χώρα του έχει εδαφικές διεκδικήσεις έναντι της Ελλάδας, ο Ζάεφ απάντησε θέλοντας να αστειευτεί: «Ναι, λοιπόν, τα καλοκαίρια θέλουμε να καταλαμβάνουμε τις ωραίες παραλίες και τα νησιά της Ελλάδας. Περισσότεροι από 1.000.000 “Μακεδόνες” επισκέπτονται κάθε χρόνο την Ελλάδα, ξοδεύουμε τα χρήματά μας εκεί, αγαπάμε την Ελλάδα, υπάρχουν πολλές επαφές μεταξύ επιχειρηματιών και τουριστών στην Ελλάδα. Αλλά για να μιλήσουμε και σοβαρά: Πέρα από αυτό δεν κάνουμε φυσικά άλλες “σκέψεις κατάληψης”».


Online Παιχνίδι Seaquest Remake. Παίξτε το παιχνίδι online δωρεάν Seaquest Remake. Κατεβάστε το παιχνίδι Seaquest Remake. Παιχνίδια Αγόρια - Σκοποβολή\nΣτη θάλασσα υπήρχε σύγκρουση μεταξύ των δύο χωρών, και να διερευνήσει υπό τις διαταγές σας εστάλη στο υποβρύχιο. Έπλευσε για τον τόπο θα βρείτε δύτες που κολυμπούν μακριά από εχθρικά υποβρύχια.\nΠεριγραφή του παιχνιδιού Seaquest Remake γραμμή. Πώς να παίξετε το παιχνίδι online Στη θάλασσα υπήρχε σύγκρουση μεταξύ των δύο χωρών, και να διερευνήσει υπό τις διαταγές σας εστάλη στο υποβρύχιο. Έπλευσε για τον τόπο θα βρείτε δύτες που κολυμπούν μακριά από εχθρικά υποβρύχια. Αποθηκεύστε τους αθώους podplyvaya ανθρώπους για να τους και να λάβει υπόψη για έξι άτομα. Μετά που ανεβαίνουν στην επιφάνεια για να φυτευθούν.\nSeaquest Remake ( Ψηφοφορίες9, Δευτεροβάθμια Βαθμολογία: 4.89/5)


γρήγορα Βουτήματα Σοκολάτας\nΧρόνος παρασκευής: 10'\nΚατηγορία: Finger... Dessert! , Μπισκότα-Κουλουράκια\nΑν θέλω, για να δώσω μια σχετική ένταση στα βουτήματά μου, τα συνοδεύω με μαρμελάδα φράουλα ή ό,τι άλλη γεύση θέλω.\n2 κούπα(ες) αλεύρι που φουσκώνει μόνο του\n3/4 κούπα(ες) άγλυκο κακάο\n115 γρ. ανάλατο βούτυρο, κομμένο σε κυβάκια\n1 1/4 κούπα(ες) βούτυρο γάλακτος\nΣε ένα μεγάλο μπολ κοσκινίζω το αλεύρι και προσθέτω τη ζάχαρη. Ανακατεύω με τα χέρια ή με ένα πιρούνι. Προσθέτω το ανάλατο βούτυρο, κομμένο σε κυβάκια και το δουλεύω με τα χέρια να πάει παντού. Το τρίβω με τα δάχτυλα, μέχρι να θρυμματιστεί τελείως και να θυμίζει άμμο. Προσθέτω το βούτυρο γάλακτος κι ανακατεύω πολύ καλά, μέχρι να σχηματιστεί μια απαλή ζύμη.\nΠασπαλίζω τον πάγκο της κουζίνας μου με το κακάο και ρολάρω τη ζύμη εκεί πάνω. Σημαντικό: Δε ρίχνω το κακάο στο μπολ με τη ζύμη! Ρολάρω το ζυμάρι, μέχρι να καλυφτεί τελείως με το κακάο, το δουλεύω με τα χέρια κι επαναλαμβάνω μέχρι να χρησιμοποιήσω όλο το κακάο. Ανοίγω τη ζύμη με τον πλάστη σε μέτριο πάχος και κόβω με κουπ πατ βουτήματα, δίνοντάς τους το σχήμα που επιθυμώ.\nΤα τοποθετώ με μια απόσταση μεταξύ τους σε ταψάκι ή στη λαμαρίνα του φούρνου, την οποία έχω καλύψει με λαδόχαρτο.\nΨήνω σε προθερμασμένο φούρνο στους 200°C για 15'-20', μέχρι να στεγνώσει η ζύμη.\n(η συνταγή και η φωτό είναι κοσκινισμένες από το nesting-project.com)\nμαύρη ζάχαρη, σοκολάτα-πορτοκάλι, κουβερτούρα, πορτοκάλι, αμύγδαλα


Νέες παρεμβάσεις στο ασφαλιστικό - Εργασιακές Σχέσεις\nαναρτήθηκε στις 2 Αυγ 2011, 4:35 μ.μ. από το χρήστη Eirini Eleftheria Galinou\nΕκ νέου, θέμα ασφαλιστικού αναμένεται να θέσει η Ευρωπαϊκή Επιτροπή για την Ελλάδα στις αρχές του φθινοπώρου.\nΗ «αιμορραγία» που σημειώνεται στις εισφορές, σε συνδυασμό με την αδυναμία που παρατηρείται στον περιορισμό των δαπανών, καθιστά, σύμφωνα με τις Βρυξέλλες, την εξέλιξη αυτή σχεδόν αναπόφευκτη. Είναι ενδεικτικό ότι το ΙΚΑ, στο τέλος του 7μηνου έχει εξαντλήσει το σύνολο (95%) σχεδόν της ετήσιας επιχορήγησης του, γεγονός το οποίο προκαλεί ...ανατριχίλα στις Βρυξέλλες.\nΓι αυτό και σύμφωνα με τις τελευταίες πληροφορίες, που έρχονται από τη βελγική πρωτεύουσα, επισπεύδονται οι διαδικασίες για την νέα παρέμβαση. Ποιο θα είναι το βασικό της χαρακτηριστικό; Η αυστηροποίηση των ελέγχων, για να αποφευχθούν οι έως τώρα υπερβολικές αποκλίσεις από τους στόχους.


''Χαρακτήρα πρωταθλητή'' - www.12sports.gr\n08:07 | Τρι 13 Αυγ, 2013\nΟ 15χρονος γκαρντ της Εθνικής Παίδων, Βασίλης Μουράτος, τόνισε πως η ομάδα δεν πτοήθηκε από τίποτα, έμεινε προσηλωμένη ως το τέλος στον στόχο της, έδειξε χαρακτήρα πρωταθλητή και πήρε τη νίκη κόντρα στην Λιθουανία. “Δεν είναι ότι κάτι πήγε στραβά. Ημασταν μαχητικοί από το πρώτο μέχρι το τελευταίο λεπτό. Οι Λιθουανοί ήταν τυχεροί και έβαλαν κάποια μεγάλα σουτ. Μείναμε όμως, προσηλωμένοι στον στόχο μας. Πιστεύω ό,τι δεν χάσαμε ποτέ τον έλεγχο του παιχνιδιού, ακόμα και όταν βρεθήκαμε στο μείον δέκα. Δείξαμε πίστη, ομαδικότητα και περάσαμε μπροστά. Δείξαμε ότι έχουμε χαρακτήρα πρωταθλητή και μια τέτοια νίκη σίγουρα έχει μεγαλύτερη αξία”\nΓια το επόμενο ματς με την Γερμανία, την οποία είχε κερδίσει στα φιλικά προετοιμασίας η Εθνική, τόνισε: “Οι νίκες στα φιλικά δεν σημαίνουν τίποτα. Η Γερμανία είναι μια πολύ σκληρή ομάδα με δυνατή άμυνα και σήμερα κέρδισε τους Ίσπανούς και έρχεται με φόρα. Πρέπει να ξεχάσουμε ότι έγινε στα φιλικά και να μπούμε από το πρώτο λεπτό συγκεντρωμένοι. Χρειαζόμαστε αυτή τη νίκη για καλύτερη κατάταξη στον όμιλό μας. Είμαι απόλυτα σίγουρος ότι θα είμαστε κατάλληλα προετοιμασμένοι και στο τέλος θα πανηγυρίσουμε και πάλι”. Για το αν το αήττητο επιβαρύνει με άγχος τους διεθνείς ή αποτελεί εξτρά κίνητρο, είπε: “Εχουμε ξεχάσει τι έγινε στα προηγούμενα ματς. Κοιτάμε το κάθε παιχνίδι ξεχωριστά, Κανείς δεν είπε από την αρχή ότι πάμε να το πάρουμε αήττητοι. Υποσχεθήκαμε κάθε ματς να το βλέπουμε ξεχωριστά. Να μην ενδιαφέρει το πριν, αλλά το μετά. Είμαστε, βέβαια, λίγο αγχωμένοι, γιατί πολλοί από μας είμαστε πρωτάρηδες, όμως, αυτό μας γεμίζει ενέργεια και θέληση για το καλύτερο''.


Παρασκευή 23 Νοεμβρίου: Πανσέληνος στους Διδύμους!!!\nΣτις 23 Νοεμβρίου 2018 και ώρα 7:39 διαμορφώνεται η Πανσέληνος στο επικοινωνιακό ζώδιο των Διδύμων. Το ερχόμενο δεκαπενθήμερο αναμένεται να αλλάξουν προς το καλύτερο πολλά δεδομένα, αλλά και να δημιουργηθούν ευκαιρίες για νέα ξεκινήματα.\nΗ Πανσέληνος που διαμορφώνεται στο ζώδιο των Διδύμων στις 23 Νοεμβρίου τονίζει την επικοινωνιακή σου ικανότητα, γεγονός που μπορεί να σε βοηθήσει να κλείσεις σημαντικές επαγγελματικές συμφωνίες, να βελτιώσεις τις σχέσεις σου με το οικογενειακό σου περιβάλλον και να δημιουργήσεις νέες ισορροπίες στην αισθηματική σου ζωή. Το ερχόμενο δεκαπενθήμερο μάλιστα, είναι πολύ πιθανό να κάνεις και νέες γνωριμίες, που θα σε βοηθήσουν να πραγματοποιήσεις κάποιες φιλοδοξίες σου. Πέρα από τις επαγγελματικές υποχρεώσεις σου όμως, θα βρεις χρόνο και για σύντομες εκδρομές, που θα σε ανανεώσουν. Σε περίπτωση που είσαι αδέσμευτος, μια νέα ερωτική σχέση είναι πολύ πιθανό να ξεκινήσει τώρα.\nΔεν αποκλείεται μέσα στο ερχόμενο δεκαπενθήμερο να αποκτήσεις και μια καινούργια πηγή εσόδων, που θα αναπτερώσει το ηθικό σου. Η Πανσέληνος επιπλέον, φέρνει μια νέα αίσθηση ασφάλειας στην προσωπική σου ζωή, καθώς είναι ιδανική για να συσφίξεις τη σχέση σου με το σύντροφό σου, ή αν είσαι αδέσμευτος, να δημιουργήσεις ένα δεσμό με σοβαρές προοπτικές.\nΗ Πανσέληνος διαμορφώνεται στο δικό σου ζώδιο στις 23 Νοεμβρίου και σου δίνει το έναυσμα για αλλαγές που επιθυμείς από καιρό. Οι προσωπικές σου ανάγκες γίνονται πιο επιτακτικές κι αυτό σημαίνει ότι μέσα στο ερχόμενο δεκαπενθήμερο θα πρέπει να τις ικανοποιήσεις χωρίς να προκαλέσεις προβλήματα στη σχέση σου. Στην περίπτωση που είσαι αδέσμευτος, το διάστημα αυτό μπορεί να δημιουργήσεις μια νέα ερωτική σχέση μέσα από το φιλικό σου περιβάλλον, δεν αποκλείεται όμως και μια φιλική σχέση να μετατραπεί σε ερωτική.\nΗ Πανσέληνος στον δωδέκατο οίκο του ηλιακού σου ωροσκοπίου, γεγονός που τονίζει τη διαίσθησή σου και σου επιτρέπει να κάνεις τους κατάλληλους σχεδιασμούς, που θα συμβάλουν στην βελτίωση της επαγγελματική σου πορείας. Είναι επίσης πολύ πιθανό να αποδεχτείς νέες προτάσεις που θα βελτιώσουν σημαντικά και τις αποδοχές σου. Στον αισθηματικό τομέα, η σχέση σου φαίνεται να εξελίσσεται θετικά, ενώ αν είσαι αδέσμευτος, ένας νέος έρωτας που μπορεί να προέρχεται και από το χώρο της δουλειάς σου, θα αναπτυχθεί αυτό το διάστημα.\nΠρόκειται να δημιουργήσει ευκαιρίες για την πραγματοποίηση των ονείρων σου. Η αυξημένη αισιοδοξία σου, η ευρηματικότητά σου αλλά και η βοήθεια της τύχης, θα είναι ιδιαίτερα τονισμένα το ερχόμενο δεκαπενθήμερο και κάθε προσπάθειά σου θα συνοδεύεται από επιτυχία. Ανάλογες εξελίξεις θα συμβούν και στην προσωπική σου ζωή, όπου μπορεί τώρα να αποφασίσεις να επισημοποιήσεις μια σοβαρή σχέση. Αν είσαι αδέσμευτος, ένας κεραυνοβόλος έρωτας θα αλλάξει τη ζωή σου.\nΗ Πανσέληνος που διαμορφώνεται στις 23 Νοεμβρίου ενεργοποιεί τον τομέα της καριέρας σου, ο οποίος πρόκειται να σε απασχολήσει το ερχόμενο δεκαπενθήμερο. Η δυαδικότητα του ζωδίου μάλιστα, μπορεί να σου φέρει πολλαπλές προτάσεις, γεγονός που μπορεί να σου δημιουργήσει διλήμματα, καλό είναι όμως να μην καθυστερήσεις τις αποφάσεις σου. Το ίδιο διάστημα ευνοούνται θέματα που σχετίζονται με το σπίτι και την ακίνητη περιουσία σου, τα οποία μπορείς να διευθετήσεις με τον καλύτερο τρόπο.\nΔιευρύνει την πνευματικότητά σου και τους ορίζοντές σου. Το ερχόμενο δεκαπενθήμερο, είναι πολύ πιθανό να συλλάβεις τη μεγάλη ιδέα που θα εκτοξεύσει τα επαγγελματικά σου ή να δεχτείς σημαντικές προτάσεις (ίσως και από το εξωτερικό), που θα σου ανοίξουν μια νέα πορεία. Θαυμάσιες είναι οι προδιαγραφές και για την αισθηματική σου ζωή, καθώς το γεμάτο φεγγάρι σε βοηθάει να πάρεις σημαντικές αποφάσεις για την εξέλιξη μιας σταθερής σχέσης, ενώ υπόσχεται ένα νέο έρωτα, στην περίπτωση που είσαι αδέσμευτος.\nΗ Πανσέληνος που διαμορφώνεται στις 23 Νοεμβρίου ενεργοποιεί τον άξονα των οικονομικών σου, που θα σε απασχολήσει ιδιαίτερα το ερχόμενο δεκαπενθήμερο. Έτσι, οι προσπάθειές σου για να βρεις τις ισορροπίες ανάμεσα στα έσοδα και τα έξοδά σου, θα γίνουν πιο έντονες αυτό το διάστημα και είναι πολύ πιθανό να προτιμήσεις να στερηθείς κάποιες πολυτέλειες, προκειμένου να αποπληρώσεις χρέη που σε αγχώνουν. Ωστόσο, η Πανσέληνος, υπόσχεται να βελτιώσει και τα εισοδήματά σου ή να σου φέρει νέες επαγγελματικές προτάσεις που θα αυξήσουν τα κέρδη σου. Στον αισθηματικό τομέα, το πάθος σου για τον σύντροφό σου θα γίνει πιο έντονο αυτό το διάστημα, ενώ αν είσαι ελεύθερος, ίσως υποκύψεις σε ένα ερωτικό κάλεσμα.\nΣτρέφει το ενδιαφέρον σου στις σχέσεις σου. Μέσα στο ερχόμενο δεκαπενθήμερο απρόσμενα γεγονότα θα πυροδοτήσουν ξαφνικές εξελίξεις, που θα επισπεύσουν τις διαδικασίες της επισημοποίησης. Ίσως μια απρόσμενη εγκυμοσύνη, ή ένα ταξίδι στο οποίο θα διαπιστώσεις πόσο αρμονική είναι η συνύπαρξη με το σύντροφό σου, σε παροτρύνουν να πάρεις αποφάσεις. Αν ανήκεις στους αδέσμευτους Τοξότες, το γεμάτο φεγγάρι σου επιφυλάσσει μια νέα γνωριμία, που σύντομα θα εξελιχθεί σε σοβαρή σχέση. Ευνοϊκές προοπτικές αναμένονται και στα επαγγελματικά σου, όπου η αυξημένη δημιουργικότητά σου θα συμβάλλει στο κλείσιμο μιας σημαντικής συμφωνίας.\nΟι εντατικές προσπάθειές σου, η προσοχή σε κάποιες λεπτομέρειες αλλά και ο υπερβολικός ζήλος που δείχνεις, πρόκειται να αναγνωριστούν το ερχόμενο δεκαπενθήμερο και να πυροδοτήσουν σημαντικές εξελίξεις. Αν επιθυμείς μια επαγγελματική αλλαγή ή προετοιμάζεις το έδαφος για μια συνεργασία ή μια δουλειά στο εξωτερικό, τώρα είναι η κατάλληλη περίοδος να προχωρήσεις.\nΗ επιρροή της θα είναι αισθητή το επόμενο δεκαπενθήμερο και θα σου επιτρέψει να πραγματοποιήσεις όλες τις φιλοδοξίες σου, αλλά και να απολαύσεις τον έρωτα και τις διασκεδάσεις. Τις περισσότερες φορές μάλιστα η τύχη θα παίξει τον πρωταρχικό ρόλο κι εσύ απλά θα την αφήσεις να καθοδηγήσει τα βήματά σου. Τόσο στα επαγγελματικά σου όσο και στην αισθηματική σου ζωή, όλα είναι πιθανά και καλοδεχούμενα και θα σε εκπλήξουν ευχάριστα.\nΗ Πανσέληνος που διαμορφώνεται στις 23 Νοεμβρίου, σε παροτρύνει να ασχοληθείς περισσότερο με το σπίτι και το οικογενειακό σου περιβάλλον το ερχόμενο δεκαπενθήμερο. Ωστόσο, το ίδιο διάστημα και οι επαγγελματικές σου υποχρεώσεις θα είναι αυξημένες και γι’ αυτό συνιστάται να βάλεις ένα πρόγραμμα, που θα εφαρμόσεις κατά γράμμα, ώστε να μην λειτουργήσει το ένα εις βάρος του άλλου. Μπορεί να χάσεις σημαντικές επαγγελματικές και οικονομικές ευκαιρίες, αν δεν οργανωθείς κατάλληλα αυτό το δεκαπενθήμερο. Ο σωστός καταμερισμός του χρόνου σου λοιπόν είναι απαραίτητος για να βγεις διπλά ωφελημένος.


ΑΡΧΙΚΗ Αμυνα Πολεμική Αεροπορία: «Πέρασε» στα χέρια του υπουργείου Ναυτιλίας;\nΕίναι γνωστό ότι η Πολεμική Αεροπορία πέρα απο την αποστολή της σε κάθε ευκαιρία χρησιμοποιείται για να «μπαλώσει» κάθε είδους προβλήματα. Γιατί πρέπει όμως να «πιστώνονται» άλλοι το έργο της;\nΔεν πέρασαν παρα λίγες ημέρες απο όταν ο ΣΥΡΙΖΑ αντι του ΥΠΕΘΑ ανέλαβε να ενημερώσει πως το υπουργείο Εθνικής Άμυνας ανοίγει ξανά τις στρατιωτικές λέσχες στους εκπαιδευτικούς, δίνοντας και τα σχετικά εύσημα σε βουλευτή του.\nΔείτε:Λέσχη Αξιωματικών: Ποια αλλαγή ανακοίνωσε ο ΣΥΡΙΖΑ;\nΘεωρητικά αυτό θα μπορούσε να είναι ένα μεμονωμένο περιστατικό κακής συνεννόησης στην ανακοίνωση μιας σημαντικής πρωτοβουλίας.\nΤώρα όμως έρχεται ένα υπουργειο, το υπουργείο Ναυτιλίας, να ενημερώσει για την προσφορά του ΓΕΑ στην Κάσο.\nΜάλιστα επι του θέματος έχει γίνει και δήλωση απο τον Νεκτάριο Σαντορινιό, υφυπουργό Ναυτιλίας και Νησιωτικής Πολιτικής, μετά την άφιξη των τεχνικών του ΓΕΑ (δηλαδή του Γενικού Επιτελείου Αεροπορίας) στο νησί, ο οποίος προχώρησε στην παρακάτω ανακοίνωση: «το ζήτημα της επικινδυνότητας του Γυμνασίου Κάσου και της αγωνίας των γονιών των μαθητών, το γνώριζα πολύ καλά, από τις μέρες που σαν Βουλευτής Δωδεκανήσου είχα συντάξει ενεργά τις δυνάμεις μου με αυτές των εκπροσώπων της Τ.Α. του νησιού για την επίλυση του θέματος.\nΤο σημαντικό είναι πως η Πολεμική Αεροπορία μπορεί παρά τα προβλήματα που έχει και σε αντίθεση με αμέτρητους άλλους φορείς που μάλλον έχουν περισσότερη αρμοδιότητα να καταρτίζει μελέτες στατικότητας και για τα σχολεία.\nΤο ερώτημα είναι όμως γιατί θεωρεί οτι τέτοιες πρωτοβουλίες δεν πρέπει να ανακοινώνονται ή γιατί θεωρεί οτι δεν είναι άξιες να ανακοινωθούν απο το γραφείο Τύπου του ΓΕΑ ή το ΥΠΕΘΑ;\nΕκτός και αν θεωρείται αυτονόητο πως το έργο της Πολεμικής Αεροπορίας πρέπει να δημοσιοποιείται απο κυβερνητικά στελέχη άλλων υπουργείων που μέσα στην περιρέουσα ατμόσφαιρα της προεκλολογίας θα σημειώνουν πως αυτοί πρώτοι είχαν προσπαθήσει ως βουλευτές να λύσουν το θέμα;\nΑκολουθεί όλη η ανακοίνωση του υπουργείου Ναυτιλίας.\nΥΠΟΥΡΓΕΊΟ ΝΗΣΙΩΤΙΚΗΣ ΠΟΛΙΤΙΚΗΣ


Ποιοι είναι οι SpyLex από την Κατερίνη που ομόρφυναν τα ΚΑΦΑΟ (και) του Δήμου Αλίμου! - Ο Ντελάλης\nΟ διάσημος πίνακας «Γκολκόντα» του Ρενέ Μαγκρίτ, οι πολύχρωμες κονσέρβες ντοματόσουπας του Άντι Γουόρχολ, ο Ντόναλντ Ντακ και ο Σκρούτζ Μακ Ντακ του Ντον Ρόσα. Αυτά είναι μόνο μερικά εμβληματικά έργα τέχνης σπουδαίων προσωπικοτήτων, από τα οποία εμπνεύστηκαν Έλληνες καλλιτέχνες για να δώσουν χρώμα στα γκρίζα ΚΑΦΑΟ του Δήμου Αλίμου στον νομό Αττικής. Όμως πέρα από τα έργα διεθνών καλλιτεχνών, ανάμεσα στις δημιουργίες, υπάρχει και ένα από τα έργα του δημοφιλούς εικαστικού Σπύρου Βασιλείου.\nΟ πίνακας ζωγραφικής του Ρενέ Μαγκρίτ «Γκολκόντα» όπως το σχεδίασε η ομάδα SpyLex για ΚΑΦΑΟ του Δήμου Αλίμου © SpyLex/Athens Kafao/Ανδρέας Κονδύλης – Facebook\nΚι αμέσως, οι ζωγραφιές «φώτισαν» τις γειτονιές και συνεπώς την καθημερινότητα των κατοίκων της περιοχής οι οποίοι σταματούν για να θαυμάσουν και να φωτογραφίσουν τα έργα. Ποιοι είναι καλλιτέχνες που βρίσκονται πίσω από τα πολύχρωμα ΚΑΦΑΟ; Η ομάδα SpyLex, κατά κόσμον Σπύρος και Αλεξάνδρα, ήρθε από την Κατερίνη στην Αθήνα και συγκεκριμένα τον Άλιμο, μετά από πρόταση του δημάρχου Ανδρέα Κονδύλη προκειμένου να ομορφύνει τις γωνιές του δήμου. Τα δυο μέλη ασχολούνται επαγγελματικά με τη δημιουργία ΚΑΦΑΟ και άλλων έργων τέχνης όπως οι τοιχογραφίες, έχοντας τη δική τους εταιρεία.\n«Πριν από περίπου 2 χρόνια δημιουργήσαμε το πρώτο ΚΑΦΑΟ στην Κατερίνη και στη συνέχεια πραγματοποιήθηκε μια μεγαλύτερη δράση στην οποία συμμετείχαμε με περίπου 35 έργα. Μετά από αυτή τη δράση, επικοινώνησαν διαδικτυακά μαζί μας από τον Δήμο Αλίμου κι έτσι βρεθήκαμε να παρουσιάζουμε δουλειά στην Αθήνα. Ήρθαμε στην Αθήνα ειδικά για την street art των ΚΑΦΑΟ», μας λέει ο Σπύρος.\nΗ Αλεξάνδρα και ο Σπύρος, η ομάδα SpyLex © SpyLex\nΟ δήμαρχος, δημοσίευσε στις αρχές Απριλίου στον λογαριασμό του στο Facebook 12 εικόνες των ΚΑΦΑΟ, γράφοντας το εξής μήνυμα: «Συνεχίζουμε να ομορφαίνουμε τον Άλιμο! Με νέα έργα τέχνης εμπνευσμένα από τον Μαγκρίτ (Rene Magritte), τον Ντε Κίρικο (Giorgio De Chirico), τον Γουόρχολ (Andy Warhol), τον Νταλί (Salvator Dali), τον κομίστα Ντον Ρόσα (Don Rosa), αλλά και τον “δικό μας” Σπύρο Βασιλείου στολίστηκε αυτές τις μέρες η πόλη μας, σε διάφορες γωνιές της!\nΤα θαυματουργά χέρια των καλλιτεχνών μας μετέτρεψαν πολλά ψυχρά γκρίζα ΚΑΦΑΟ σε μικρά στολίδια, για να ομορφαίνει η καθημερινότητά μας και για να αποκτάνε οι νεότεροι ερεθίσματα στη σκέψη και στα μάτια τους. Συνεχίζουμε ακάθεκτοι, γιατί έχουμε ακόμα πολλά ωραία έργα “για τα μάτια σας μόνο”!».\nΌπως εξηγεί ο Σπύρος, «τα σχέδια που αποτυπώθηκαν σε αυτές τις επιφάνειες, είναι κατά 90-95% επιλογή του δημάρχου, πρόκειται για διάσημους πίνακες ζωγραφικής και ο στόχος είναι να δημιουργηθεί μια υπαίθρια Πινακοθήκη. Όμως κι εμείς επικοινωνούμε τις ιδέες μας όσον αφορά τον σχεδιασμό». Να σημειωθεί ότι τα έργα της SpyLex είναι 100% χειροποίητα και δεν χρησιμοποιείται στένσιλ για τη διαμόρφωση. Η ομάδα δημιουργεί περίπου 3-4 ΚΑΦΑΟ την ημέρα και ο σχεδιασμός μπορεί να διαρκέσει από 2 ώρες μέχρι 4 ίσως και 5 ώρες, αναλόγως το έργο. Ωστόσο, όπως σημειώνει ο Σπύρος, «κάποια από τα πορτρέτα όπως της Φρίντα Κάλο, είναι λίγο πιο δύσκολα».\nΗ Φρίντα Κάλο σε ΚΑΦΑΟ, δημιουργία της ομάδας SpyLex © SpyLex\nΔιαβάστε τη συνέχεια του θέματος στο athensvoice.gr


Οι celebrities του Big Brother: Ολοκληρώθηκε η επιλογή των παικτών - arthro.gr\nΟι celebrities του Big Brother: Ολοκληρώθηκε η επιλογή των παικτών\nΟλοκληρώθηκε η επιλογή των 20 παικτών που θα στελεχώσουν την ομάδα ανθρώπων οι οποίοι θα μπουν στο σπίτι του Big Brother, για τη νέα σεζόν.\nΣτη δεύτερη σεζόν της νέας γενιάς τα γυρίσματα για τα ατομικά βίντεο γνωριμίας του κάθε παίκτη έγιναν στις 20 Ιουλίου και οι πρώτες πληροφορίες αναφέρουν ότι ανάμεσα στους 20 παίκτες υπάρχουν και τέσσερις διάσημοι από τον χώρο της μόδας και του θεάματος.\nΣυγκεκριμένα στη νέα περίοδο που θα προβληθεί ξανά στον ΣΚΑΪ, στο υπερπολυτελές σπίτι του «Μεγάλου Αδερφού» θα υπάρχουν δύο άντρες και μία γυναίκα από τον χώρο του μόντελινγκ ενώ οι γνωστοί δε σταματούν εδώ. Θα υπάρξει και μία τραγουδίστρια χωρίς αυτό να σημαίνει ότι μπήκαν λόγω διασημότητας αλλά λόγω των ιστοριών που έχουν να μεταδώσουν.\nΗ νέα σεζόν θα κρύβει αλλαγές στα πρόσωπα πίσω και μπροστά από τις κάμερες και θα αποτελέσει μία διαφορετική εκδοχή της πρώτης σεζόν.\nΑγχωτική πρεμιέρα για Τσιτσιπά


Τα 10 καλύτερα ξενοδοχεία κοντά σε: La Conventicola degli Ultramoderni\nΤα καλύτερα ξενοδοχεία κοντά σε: La Conventicola degli Ultramoderni, Ρώμη\nVia di Porta Labicana 32, 00185 Ρώμη, Ιταλία\nLa Conventicola degli Ultramoderni: Διαβάστε κριτικές\n1.670 από 9.465 καταλύματα ταιριάζουν με τα φίλτρα που έχετε επιλέξει. Απαλοιφή όλων των φίλτρων\nΦίλτροΣε οποιαδήποτε απόσταση από: La Conventicola degli Ultramoderni\n0,8 χλμ. από La Conventicola degli Ultramoderni\n0,3 χλμ. από La Conventicola degli Ultramoderni\n0,5 χλμ. από La Conventicola degli Ultramoderni\n0,4 χλμ. από La Conventicola degli Ultramoderni\n0,7 χλμ. από La Conventicola degli Ultramoderni\n0,2 χλμ. από La Conventicola degli Ultramoderni


Βοήθεια για τη συμπλήρωση της φόρμας εισόδου\nΓια την είσοδο σε αθλητικό χώρο εκγύμνασης απαιτείται συμπλήρωση ειδικού εντύπου (Υπουργείο Πολιτισμού και Αθλητισμού / Γενική Γραμματεία Αθλητισμού).\nΣε αυτό γράφονται οι εισερχόμενοι - εξερχόμενοι στην αθλητική εγκατάσταση για ενδεχόμενο ιχνηλάτησης επαφών λόγων COVID-19.\n* Στο πεδίο Συμπτώματα προσδιορίστε αν έχετε κάποιο σύμπτωμα από τα επόμενα: Πυρετός, Βήχας, Δύσπνοια, Πονόλαιμος, Κόπως/Μυαλγία, Διάρροια, Ανοσμία με ένα "ΝΑΙ", αλλιώς σημειώστε "ΟΧΙ".\n** Η υπογραφή βεβαιώνει ότι τα στοιχεία είναι αληθή και υποδηλώνει την αποδοχή και τήρηση των όρων χρήσης της εγκατάστασης όπως έχουν τεθεί από την Πολιτεία.\nΤο παρόν τηρείται και φυλάσσεται στην αθλητική εγκατάσταση μόνο για λόγους ιχνηλάτησης των χρηστών της εγκατάστασης σε περίπτωση θετικού κρούσματος COVID-19.\nΠώς λειτουργεί η εφαρμογή: Συμπληρώνουμε όλα τα στοιχεία στα αντίστοιχα κουτιά. Σχεδιάζουμε την υπογραφή στο κουτί ηλεκτρονικής υπογραφής και πατάμε το κουμπί: Δημιουργία QR Code και αποθήκευση. Μόλις δημιουργηθεί ο κώδικας, τον φωτογραφίζουμε με το κινητό ή κάνουμε λήψη (αν τρέχουμε την εφαρμογή από το κινητό μας).\n* Η ηλεκτρονική υπογραφή μεταφέρεται αυτόματα στους σέρβερς μας.\nΌταν εισέλθετε στην αθλητική εγκατάσταση, δείξτε την εικόνα του γραμμωτού κώδικα που έχετε αποθηκεύσει στο κινητό σας. Ο σέρβερ ελέγχει αν υπάρχει ηλεκτρονική υπογραφή καταχωρημένη και με αλγόριθμο καταλαβαίνει πότε μπαίνετε και πότε βγαίνετε. Με τον τρόπο αυτό συμπληρώνει και τα 2 πεδία του εντύπου/φόρμας που είναι απαραίτητα: Ώρα εισόδου και Ώρα εξόδου.\nΔεν χρειάζεται να επαναλάβετε τη διαδικασία για άλλη ημέρα, εφόσον ΔΕΝ ΕΧΕΙ ΑΛΛΑΞΕΙ ΤΙΠΟΤΑ από τα βασικά πεδία (Συμπτώματα).\nΠροσοχή: τα προσωπικά στοιχεία που δίνετε (Όνομα, Διεύθυνση, Τηλέφωνο και email) αποθηκεύονται σε βάση δεδομένων στον σέρβερ μας και δεν μπορείτε να αιτηθείτε τη διαγραφή τους, αφού είμαστε υποχρεωμένοι (λόγω υπ. απόφασης) να τα διατηρούμε σε περίπτωση ιχνηλάτησης του Covid-19. Τα στοιχεία αυτά είναι προσβάσιμα μόνο από τον διαχειριστή του συστήματος. Η βάση δεδομένων είναι απόλυτα ασφαλής, αφού τα πιο πάνω πεδία είναι πλήρως κρυπτογραφημένα σε περίπτωση αλλοίωσης της βάσης. Επίσης κρυπτογραφημένο είναι και το barcode, ώστε τα δεδομένα του να μην διαβάζονται από καμμία άλλη εφαρμογή barcode reader, εκτός από τη δική μας.\nΗλεκτρονική υπογραφή και δημιουργία QR Code για είσοδο σε αθλητική εγκατάσταση\nΗλεκτρονική υπογραφή. Συμπληρώστε τα στοιχεία σας:\nΣυμπτώματα Όχι Ναι\nΑφού συμπληρώσετε όλα τα προαναφερόμενα στοιχεία, υπογράψτε ηλεκτρονικά (σχεδιάστε την υπογραφή σας) στο πιο κάτω κουτί και πατήστε στο κουμπί Δημιουργία QR Code και αποθήκευση. Μόλις εμφανιστεί το QR Code μπορείτε να το φωτογραφήσετε ή να κάνετε λήψη από το κινητό σας.\nΒάσει του Γενικού Κανονισμού για την Προστασία Δεδομένων Προσωπικού Χαρακτήρα (GDPR), απαιτείται η αποδοχή και η συγκατάθεση σας στην χρήση των παραπάνω στοιχείων που αφορά:\n• Την καταχώρηση και επεξεργασία των παραπάνω στοιχείων για την τήρηση αρχείου για λόγους προστασίας δημόσιας υγείας ώστε να καθίσταται δυνατή η επικοινωνία με τις στενές επαφές τυχόν κρούσματος COVID-19, που ενδέχεται να ταυτοποιηθεί εκ των υστέρων.\nΑποδέχομαι την επεξεργασία των στοιχείων μου βάσει της ανωτέρω περιγραφής.\nΑν κάνετε λάθος στην υπογραφή, μπορείτε να πατήσετε το κουμπί Καθάρισμα περιοχής υπογραφής.\nΚαθάρισμα περιοχής υπογραφής\nΔημιουργία QR Code και αποθήκευση\n2. Αποθήκευση ηλεκτρονικής υπογραφής\nCopyright © 2020 by O.S.B mike . V. 1.1 (acc19 1.1) All rights reserved.


04/04/2018, 08:16 2\nΌπως αναφέρει η «Sportday», είναι πολύ πιθανό ο Βραζιλιανός στόπερ που αποχώρησε τον Ιανουάριο από τον Παναθηναϊκό για λογαριασμό της Ιντερνασιονάλ, να ντυθεί στα ερυθρόλευκα. «Ο Ολυμπιακός ενδιαφέρεται πολύ για τον Μολέδο και πιθανότατα θα τον εντάξει στο δυναμικό του τη νέα χρονιά, αφού φέρεται να υπάρχει προφορική συμφωνία», τόνισε πηγή από τη Βραζιλία. Παράλληλα, υπάρχει η αίσθηση εντός του Ολυμπιακού ότι ο 30χρονος αμυντικός μπορεί να καλύψει και με το παραπάνω το κενό του Ισπανού.\nΠάρε το ΜΟΛΕΔΑΡΟ Πρόεδρε για να γουστάρουμε. Αχτύπητο δίδυμο με ΣΙΣΕΣΑΡΟ


Το τελικό σχέδιο για τα τέλη κυκλοφορίας | Insurance forum\n– την αύξηση ή ακόμη και τον διπλασιασμό των κλιμακίων κυβισμού για τον υπολογισμό των τελών κυκλοφορίας. Σήμερα η κλίμακα υπολογισμού των τελών βάσει κυβισμού περιλαμβάνει 11 κλιμάκια τα οποία συνήθως περιλαμβάνουν 200 έως 330 κυβικά. Η κατεύθυνση που έχει δοθεί στην αρμόδια επιτροπή είναι τα κλιμάκια να γίνουν όσο το δυνατόν πιο «κοντά» δηλαδή θα υπάρχει αλλαγή των τελών ακόμη και ανά 100 κυβικά. Με αυτόν τον τρόπο θα επιχειρηθεί να αντιμετωπισθεί το πρόβλημα να υπάρχουν απότομες αυξήσεις τελών για διαφορά μερικών κυβικών. Για παράδειγμα, ένα ΙΧ 1.357 κυβικών μοντέλο του 2008 βαρύνεται με τέλη ύψους 135 ευρώ και ένα ΙΧ της ίδιας χρονιάς με 1.359 κυβικά βαρύνει τον κάτοχό του με τέλη ύψος 255 ευρώ ευρώ, δηλαδή σχεδόν διπλάσια!\n– την αύξηση του αριθμού των κλιμακίων υπολογισμού των τελών κυκλοφορίας με βάση τους ρύπους για τα οχήματα που έχουν κυκλοφορήσει για πρώτη φορά από τον Νοέμβριο 2010 και μετά. Σήμερα η κλίμακα περιλαμβάνει 9 κλιμάκια που κάθε κλιμάκιο περιλαμβάνει 20 γραμμάρια διοξειδίου του άνθρακα. Η κατεύθυνση που έχει δοθεί είναι ο αριθμός των κλιμακίων να αυξηθεί με κλιμάκωση ανά 10 γραμμάρια ρύπων με αντίστοιχη αλλαγή και στη «χρέωση» ανά γραμμάριο.\n– παρέμβαση στα κλιμάκια και τα τέλη προκειμένου να μην υπάρχουν τεράστιες διαφορές μεταξύ των τελών που βαρύνουν ένα όχημα το οποίο κυκλοφόρησε για πρώτη φορά πριν τον Νοέμβριο του 2010 και αυτό που κυκλοφόρησε μετά και τα τέλη του υπολογίζονται με βάση τους ρύπους. Για παράδειγμα, ένα ΙΧ που πήρε για πρώτη φορά πινακίδες τον Αύγουστο του 2010 και είναι 1.600 κυβικών βαρύνεται με τέλη 280 ευρώ. Αν το ίδιο ακριβώς όχημα πήρε πινακίδες κυκλοφορίας τον Νοέμβριο του 2010 βαρύνεται με τέλη κυκλοφορίας 150 ευρώ, δηλαδή περίπου τα μισά. Αυτή η διαφορά ισχύει κατά κύριο λόγο στα οχήματα μεγάλου κυβισμού (π.χ άνω των 2.500 κυβικών)\n–δεν θα υπάρξει κριτήριο εμπορικής αξίας του οχήματος για τον υπολογισμό των τελών καθώς κρίθηκε ότι δεν υπάρχει αξιόπιστη βάση δεδομένων για τις αξίες των ΙΧ.